text:
Ua faamatala mai e Iosefa Samita e uiga i ona tuaa, tagata o lona aiga, ma mea sa latou nonofo ai i le amataga—Se vavaō tulaga ese sa i ai e uiga i mea tau lotu i Niu Ioka i sisifo—Ua filifili o ia e saili le poto e pei ona faatonu mai e Iakopo—Ua afifio mai le Tamā ma le Alo, ma ua valaaulia Iosefa i lana auaunaga faaperofeta. (Fuaiupu 1–20.)
1 Ona o le tele o tala ua faasalalauina e tagata loto leaga ma fai togafiti, e faatatau i le atulai mai ma le alualu i luma O Le eEkalesia a Iesu Keriso o le Au Paia o Aso e Gata Ai, o ia tala uma ua fuafua e tagata na faia e tau faasaga ai i lona taʼuleleia o se Ekalesia ma lona alualu i luma i le lalolagi—o lea ua uunaʼia ai aʼu e tusia lenei talafaasolopito, e faasaʼo ai mafaufau o tagata lautele, ma tuu atu ai i tagata sailiili uma le mea moni ia maua tala saʼo, e pei ona tutupu mai, e faatatau uma ia te aʼu ma le Ekalesia, e pei ona i ai ia te aʼu le tonu o ia mea.
2 I lenei talafaasolopito o le a ou tuu atu ai mea eseese na tutupu e faatatau i lenei Ekalesia, i le moni ma le amiotonu, e pei ona tutupu mai, pe e pei ona i ai nei, i le tausaga lenei lona valu [1838] talu le afaatulagaina o le Ekalesia ua taʼua.
3 Na aou fanau i le tausaga o lo tatou Alii e tasi le afe valu selau ma le lima, i le aso luasefulu-tolu o Tesema, i le nuu o Sarona, i le itumalo o Uinisoa, i le Setete o Veromota. … Sa tuua e loʼu tamā, o eIosefa Samita, Matua, le Setete o Veromota, ma sii atu i Palamaira, i le itumalo o Onatario (ua taʼua nei o Ueine), i le Setete o Niu Ioka, ina ua sefulu oʼu tausaga, po o se mea latalata i lena. Pe tusa o le fa tausaga talu ona taunuu loʼu tamā i Palamaira, na sii atu ai o ia ma lona aiga i Manaseta i le itumalo lava lea o Onatario—
4 Sa i ai i lona aiga ni tagata e toasefulutasi, o igoa, o loʼu tamā, o aIosefa Samita; loʼu etinā, o Lusi Samita (o lona igoa faaiu, ae lei faaipoipo o ia, o Maki, o le afafine o Solomon Maki); oʼu uso, o iAlevini (o lē na maliu ia Novema 19, 1823, i le tausaga e 26 o lona matua), o oAilama, o aʼu, uSamuel Harrison, Viliamu, Don Carlos; ma oʼu tuafafine o Sophronia, Katerina, ma Lusi.
5 I se taimi i le lona lua o tausaga ina ua mavae lo matou o atu i Manaseta, sa i ai i le nofoaga i le mea na matou nonofo ai se vavaō tulaga ese e uiga i le mataupu tau lotu. Sa amata i le Metotisi, ae sa vave ona sosolo atu i totonu o ituaiga uma o lotu i le itulagi lena o le atunuu. E moni, sa foliga mai ua aafia ai le itu atoa o le atunuu, ma sa faapotopoto faatasi tagata e toatele i latou lava au lotu eseese, lea e le o se vevesi ma se fevaevaeaiga itiiti na tupu mai ai i totonu o tagata, sa alalaga ni isi, a“Faauta, o iinei!” ma o isi, “Faauta, o iina!” O ni isi sa finau mo le faatuatuaga Metotisi, o ni isi mo le Peresipeteriana, ma isi mo le lotu Papatiso.
6 Ona, e ui i le alofa tele sa taʼua e tagata liliu i ia faatuatuaga eseese i le taimi o lo latou liliu atu, ma le sogasoga tele sa faaalia e faifeau eseese, o e sa toaaga e tutulai ma faalauteleina lenei vaaiga uiga ese o lagona faalelotu, ina ia faaliliu mai tagata uma, e pei ona sa latou fiafia e taʼu ai lena mea, e tuu i latou po o le a le ituaiga e fia auai; ae ina ua amata ona o atu o tagata liliu, o ni isi i se tasi vaega ma ni isi i se tasi, sa foliga mai o lagona lelei o faifeau atoa ma tagata liliu mai sa tele atu ona faatagafai nai lo le moni; ona oʼo ma i lea se tulaga o se faanunununu tele ma le loto leaga—ua finau lea faifeau e faasaga i lea faifeau, ma lea tagata liliu e faasaga i lea tagata liliu mai; sa oo ina o latou lagona lelei uma o le tasi mo le isi, pe afai sa i ai ia i latou ni lagona lelei, sa mou ese atoa i se afeupuaʼiga ma se finauga e uiga i manatu.
7 O le taimi lea ua savali ai le sefululima o oʼu tausaga. Sa talai mai le faatuatuaga Peresipeteriana i le aiga o loʼu tama, ma e toafa i latou na auai i le ekalesia lena, o o latou igoa, o loʼu tinā, o Lucy; o oʼu uso o Ailama ma Samuelu Haresoni; ma loʼu tuafafine o Sophronia.
8 I le gasologa o lea taimi o le vavaō tele sa faaosoina ai loʼu mafaufau e manatunatu mamafa ma le mautonu tele; ae e ui ina sa loloto oʼu mafaufauga ma malosi i le tele o taimi, ae sa ou le auai lava i se tasi o ia vaega uma, e ui ina sa ou auai i a latou faatasiga eseese i le tele o taimi sa mafai ai. Aʼo solo le taimi sa oo ina tau faapito teisi loʼu mafaufau i le lotu Metotisi, ma sa ou lagona se manao e auai faatasi ma i latou; peitai sa matua tele naʼuā le faanunununu ma le fefinauai i totonu o lotu eseese, sa le mafai e se tagata talavou e pei ona sa ou i ai, ma le lē masani tele i tagata ma mea, ona maua se faaiuga mautinoa po o ai ua saʼo ma o ai foi ua sese.
9 Sa faaosoina tele loʼu mafaufau i lea taimi ma lea taimi, ona sa matua tele lava ma le le mataofia le alaga ma le vevesi. Sa malosi tele le au Peresipeteriana e faasaga i le au Papatiso ma le au Metotisi, ma sa latou faaaoga mana uma o le faalemafaufau ma faafilosifia e faamaonia ai o latou sese, pe ina ia, uunaia ai tagata ia manatu ua sese i latou. Ae i le isi itu, sa faapea foi ona tutusa o le sogasoga o le au Papatiso ma le au Metotisi i la latou itu pa i le taumafaiga e faamaumautu a latou lava mataupu ma taʼu sese isi uma.
10 I le taulotoaiga o lenei taua o upu ma vevesi o taofi, sa masani ona ou fai ifo ai ia te aʼu lava ia: O le a le mea e ao ina faia? O ai o nei vaega uma ua asaʼo; pe, ua sese faatasi ea i latou uma? Afai e i ai se tasi o i latou ua saʼo, o ai lea, ma e faapefea ona ou iloaina?
11 Aʼo ou punouaʼi i lalo o faigata tetele na mafua mai finauga a nei vaega o tapuaiga, sa ou faitauina i se tasi aso le Tusi a Iakopo, mataupu muamua ma le fuaiupu lima, e faitau faapea: Ae afai ua leai se poto i so outou, inā ole atu ia i le Atua, o lē foai tele mai i tagata uma, ma le lē toe taʼutaʼua; ona foaʼiina mai ai lea ia te ia.
12 E leai lava se mau o tusitusiga paia na oo mai i le loto o se tagata ma le mana tele nai lo o lenei mau i loʼu loto i lea taimi. Sa foliga ua ulu mai ma se mana tele i lagona uma o loʼu loto. Sa ou mafaufau ma saga mafaufau pea i ai, i loʼu iloa afai e i ai se tagata ua ia manaomia le poto mai le Atua, o aʼu lava; ona sa ou le iloa le mea e tatau ona fai, ma e vagana ai e mafai ona ou maua o se poto atili atu nai lo lena sa i ai ia te aʼu i le taimi lena, o le a ou le iloaina lava; aua sa matua eseese lava amalamalama o faiaoga o mea tau lotu o ituaiga eseese i mau e tasi sa lepetia ai le faamoemoe atoa o le liliu atu i le eTusi Paia e tali ai le fesili.
13 Ina ua mavae se taimi, sa oo ina ou taunuu i le faaiuga o loʼu tumau pea i le pogisa ma le fenumiai, pe ou te faia e pei ona faatonu mai e Iakopo, o lona uiga, ia ole atu i le Atua. Ina ua mavae se taimi sa ou filifili e a“ole atu i le Atua,” i le manatu ifo afai e tuu mai e ia le poto ia i latou ua leai se poto, ma foai tele mai, ma lē taʼutaʼua mai, atonu o le a ou taumafai i ai.
14 O lea, e tusa ai ma lenei faamoemoe, laʼu filifiliga lea e ole atu ai i le Atua, sa ou alu atu ai i le togavao e faia lenei taumafaiga. O le taeao o se aso matagofie lava ma le manino, i le amataga lava o le tau totogo o le afe valu selau luasefulu na ou faia ai lenei mea. O le taimi muamua lava lea i loʼu olaga na ou faia ai se taumafaiga faapea, ona i le lotolotoi o oʼu atuatuvalega uma, sa ou lei faia lava se taumafaiga e atatalo atu ma le leo.
15 Ina ua mavae ona ou taunuu i le mea na ou muai filifilia ou te alu atu i ai, ina ua mavae ona ou vaavaai solo faataamilo ane ia te aʼu, ma ina ua ou iloa ua nao aʼu lava, sa ou tootuli i lalo ma amata ona tuu atu manaoga o loʼu loto i le Atua. Sa lei umi lava ona ou faia faapea, ae vave loa ona taofia o aʼu e se mana sa lofitu atoa ai aʼu, ma sa i ai sona mana uiga ese i luga o aʼu sa taofia ai loʼu laulaufaiva ina ia lē mafai ona ou tautala. Sa siomia aʼu i se pouliuli mafiafia, ma sa foliga mai ia te aʼu i se taimi e peiseai ua malaia aʼu i se faafanoga faafuasei.
16 Peitai, i le faaaogaina o loʼu malosi atoa e avalaau atu ai i le Atua e laveai aʼu mai le mana o lenei fili sa taofia aʼu, ma i le taimi tonu lava na ou sauni ai e goto atu i se tulaga e aunoa ma se faamoemoe ma tuu atu aʼu lava i le faafanoga—e lē i se malaia fai fua faalemafaufau, ae i le mana o se tagata moni lava mai le lalolagi lē vaaia, o lē sa i ai se mana ofoofogia tele faapea ou te lei faalogoina muamua lava i se tagata—i lea lava taimi o le atuatuvale tele, na ou vaaia ai se emalamalama faaniutu i luga aʼe tonu lava o loʼu ulu, ua sili atu le pupula i le ila, ua alu ifo malie lava seia oo mai i oʼu luga.
17 Sa lei pine lava ona oo mai ae ou faalogoina ua laveaiina aʼu mai le fili na taofia aʼu. Ina ua oo mai le malamalama i oʼu luga, sa ou avaaia ni Tagata e etoalua, o lo laua pupula ma le imamalu e lē mafaamatalaina, o tutu mai i oʼu luga aʼe i le ea. Sa fetalai mai le tasi o i laua ia te aʼu, ma fofoga mai ia te aʼu i loʼu igoa ma fetalai mai, aʼo tusi ane i le tasi—O Loʼu oAtalii uPele lenei. Faalogo ia te Ia!
18 O loʼu faamoemoe i le alu atu e aole atu i le Alii o le fia iloa lea po o le fea o nei lotu uma ua saʼo, ina ia ou iloa le lotu ou te auai. O lea, sa lei umi ona ou maua o le pule ia te aʼu, ina ia mafai ona ou tautala atu, sa ou fesili atu i Tagata o e sa tutu mai i oʼu luga i totonu o le malamalama, po o le fea o nei lotu uma ua saʼo (ona o le taimi lea sa lei oo mai lava i loʼu loto e faapea ua sese lotu uma)—ma o le fea e tatau ona ou auai.
19 Sa tali mai ia te aʼu ia ou le auai i se tasi o i latou, aua ua asese i latou uma; ma sa fai mai le Tagata o lē na fetalai mai ia te aʼu e faapea o o latou talitonuga uma o ni mea inosia i lana silafaga; o na polofesa ua sese uma; e faapea: “ua latou efaalatalata mai ia te aʼu i o latou laugutu, a o o latou iloto ua mamao mai ia te aʼu, ua latou aʼoaʼo mo mataupu faavae opoloaiga a tagata, ua ufoliga ua faaleatua, ae ua latou teena le mana o i ai.”
20 Sa ia toe vavao aʼu mai i le ʼauai i soo se tasi o nei lotu; ma e tele isi mea na ia fetalai mai ia te aʼu, e lē mafai ona ou tusia i le taimi nei. Ina ua ou toe malamalama, sa ou vaai ua ou taoto i loʼu tua, ma vaai i luga i le lagi. Ina ua alu ese atu le malamalama, sa leai soʼu malosi; ae e lei umi ae toe maua sina malosi, sa ou alu i le fale. Ma aʼo ou faalagolago aʼe i le taigafi, sa fesili mai loʼu tinā po o le a se mea ua tupu. Sa ou tali atu, “Aua e te popole, o loo lelei mea uma—o loo lelei lava aʼu.” Ona ou fai atu lea i loʼu tinā, “Ua ou iloa nei mo aʼu lava ia ua lē moni le lotu Peresipeteriana.” Sa foliga mai e peiseai sa iloa e le afili, i le vaitaimi muamua lava o loʼu olaga, ua tuupoina aʼu e avea ma faalavelave ma faasoesa i lona malo; a lē o lea, aisea ua aufaatasi ai mana o le pouliuli e faasaga mai ia te aʼu? Aisea ua tutupu aʼe ai le etetee ma sauaga faasaga mai ia te aʼu, toetoe lava a tupu i loʼu itiiti lava?
Ua teena e ni isi o faifeau ma polofesa o mea tau lotu le tala o le Uluai Faaaliga Vaaia—Ua faafaulai sauaga i luga o Iosefa Samita—Ua molimau o ia i le moni o le faaaliga vaaia. (Fuaiupu 21–26.)
21 I ni nai aso itiiti ina ua mavae ona ou maua o lenei afaaaliga vaaia, sa ma faatasi ai ma se tasi o faifeau Metotisi, o lē sa malosi lava i le vavaō faalelotu sa taʼua muamua; ma, aʼo ma talanoa ma ia e uiga i le mataupu o mea tau lotu, sa ou faaaogaina, le avanoa e tuu atu ai ia te ia se tala e uiga i le faaaliga lea na ou maua. Sa ou ofo lava i lana amio; sa lē gata ina manatu faatauvaa o ia i laʼu faamatalaga, ae ma le inoino tele, ua fai mai o lea mea atoa ua mai le tiapolo, e faapea ua lē toe i ai ni mea faapea o efaaaliga vaaia po o ifaaaliga i ona po nei; e faapea o mea uma faapena sa gata i aposetolo, ma e faapea o le a lē toe i ai lava ia mea.
22 E ui i lea, sa vave ona ou iloa, o loʼu faamatala atu o le tala sa faaosoina ai se faailoga tagata tele faasaga mai ia te aʼu i totonu o polofesa o mea tau lotu, ma sa avea ma pogai o asauaga tetele, sa faateteleina pea lava; ma e ui o aʼu o se tama elē lauiloa, nao le sefulufa i le sefululima tausaga le matua, ma o oʼu tulaga i le olaga o le ituaiga e faia ai se tama e lē taulia i le lalolagi, peitai sa lava ona matau lelei e tagata tulaga maualuluga e faaoso ai mafaufau o tagata lautele e faasaga mai ia te aʼu, ma faatupu ai se sauaga tele; ma sa taatele lenei mea i totonu o ituaiga uma—sa aufaatasi uma e sauaina aʼu.
23 O ia mea sa mafua ai ona ou mafaufau loloto ai i le taimi lena, ma i le tele o taimi talu mai ai, i le uiga ese moni lava, o le avea o se tama lē lauiloa, e sili laitiiti atu i le sefulufa tausaga le matua, ma o se tasi foi, o se sa faamalosia i le tatau ai ona maua o ni nai mea iti e ola ai i ana galuega i aso taitasi, ma se tagata sa mafaufauina ua lava lona taua e amanaia ai e tagata maualuluga o ituaiga lotu sili ona lauiloa o le taimi, ma faatupuina ai ia te i latou i se ala se agaga o le sauaga sili ona malosi ma le taufaifai. Ae e uiga ese pe leai, sa faapea lava, ma sa avea ma pogai o le faanoanoa tele ia te aʼu i le tele o taimi.
24 E ui i lea, o se mea moni lava na ou vaai i se faaaliga vaaia. Sa ou mafaufau talu mai lena mea, pei e tai tutusa oʼu lagona ma aPaulo, i le taimi na faia ai e ia lana faamatalaga etetee i luma o le Tupu o Akeripa, ma faamatala atu le tala e uiga i le faaaliga vaaia na maua e ia i le taimi na vaai ai o ia i se malamalama, ma faalogoina se leo; ae sa toaitiiti lava e sa talitonu ia te ia; sa fai mai ni isi ua lē faamaoni o ia, o ni isi sa fai mai ua fasa o ia; ma sa tauemuina ma faifai o ia. Peitai o nei mea uma sa lē faaumatia ai le moni o lana faaaliga vaaia. Sa vaai o ia i se faaaliga vaaia, sa mautinoa e ia sa vaai i ai, ma e lē mafai e sauaga uma e i lalo ifo o le lagi ona faia i ai se isi mea; ma e tusa pe latou te sauaina ai o ia e oo i le oti, peitai sa iloa e ia, ma o le a ia iloa pea e oo lava i lana toe manava, sa vaai o ia i se malamalama ma faalogoina se leo o fetalai mai ia te ia, ma e lē mafai lava e le lalolagi atoa ona faia o ia ia manatu pe talitonu i se isi mea.
25 Sa faapea foi ia te aʼu. Sa ou vaai moni lava i se malamalama, ma i totonu o lena malamalama na ou vaai ai i ni aTagata se toalua, ma sa laua fetalai moni mai lava ia te aʼu; ma e ui ina sa inosia ma sauaina aʼu i loʼu fai atu sa ou vaai i se faaaliga vaaia, ae ua moni; ma aʼo latou sauaina aʼu, faifai aʼu, ma tautalaina sese ituaiga uma o mea leaga e faasaga mai ia te aʼu i loʼu fai atu faapea, sa taitaiina aʼu e fai ifo i loʼu loto: Aisea ua sauaina ai aʼu i loʼu taʼu atu o le mea moni? Sa ou vaai moni lava i se faaaliga vaaia; ma o ai aʼu ou te vavao atu ai i le Atua, pe aisea ua manatu ai le lalolagi e faia ia te aʼu ia ou faafitia ai le mea na ou vaai moni lava i ai? Aua sa ou vaai i se faaaliga vaaia; sa ou mautinoa lena mea, ma sa ou mautinoa sa silafia e le Atua lena mea, ma e lē mafai ona ou efaafitia lena mea, pe ou te fiatoa e fai; sa ou iloa lava o le faia o lea mea o le a ou faatausuai ai i le Atua, ma oo ai i lalo o le tausalaga.
26 Ua faamalieina nei loʼu mafaufau e faatatau i le lalolagi faalelotu—e lē o soʼu tiute le auai faatasi ma soo se tasi o i latou, ae ia ou tumau pea e pei ona sa ou i ai seia toe faatonuina atili. Sa ou iloa ua moni le amolimau a Iakopo—e faapea e mafai e se tagata o se ua leai se poto ona ole atu i le Atua, ma maua mai, ma le lē taʼutaʼua.
Ua oo mai Moronae ia Iosefa Samita—O le igoa o Iosefa o le a lauiloa mo le lelei ma le leaga i totonu o atunuu uma—Ua faamatala mai e Moronae ia te ia e uiga i le Tusi a Mamona ma e uiga i faamasinoga a le Alii o le a oo mai ma ua ia sii mau e tele—Ua faaali mai le mea o natia ai papatusi auro—Ua faaauau pea ona aoao e Moronae le Perofeta. (Fuaiupu 27–54.)
27 Sa ou faaauau pea ona faia o aʼu galuega masani ai i le olaga seia oo i le aso luasefulu-tasi o Setema, tasi le afe valu selau luasefulu-tolu, aʼo ou mafatia i taimi uma i sauaga malolosi i lima o vasega eseese uma o tagata, e lolotu ma lē lolotu, aua sa ou taʼutino atu pea sa ou vaai i se faaaliga vaaia.
28 I le va o le taimi na sosoo ane ma le va o le taimi na ou maua ai le faaaliga vaaia ma le tausaga e afe valuselau ma le luasefulu-tolu—ina ua faasaina aʼu e auai i soo se ituaiga o lotu o le vaitaimi, ma ona sa ou itiiti lava i tausaga, ma sa sauaina e i latou o e sa tatau ona avea ma aʼu uo ma agalelei mai ia te aʼu, ma afai sa latou manatu ua faaseseina aʼu sa tatau ona taumafai i se ala tatau ai ma le alofa e toe aumai ai aʼu—sa tuua aʼu i ituaiga uma o afaaosoosoga; ma, i loʼu faatasitasi ai ma ituaiga uma o tagata eseese, sa masani ona ou paʼū atu soo i sese valea e tele, ma faaalia vaivaiga o le talavou, ma sese o uiga faalenatura o le tagata; o se mea, ou te faanoanoa e taʼu atu, sa taitai atu ai aʼu i faaosoosoga eseese, e inosia i le silafaga a le Atua. I loʼu fai atu o lenei taʼutinoga, e lē tatau ona manatu ane se tasi na ou sala i ni agasala tetele pe matuia. Sa lē i ai lava se uiga e fai se mea faapena i loʼu natura. Ae sa ou sala i le manatu faatauvaa, ma le faatasi ai i ni isi taimi ma aumea totoē, ma isi mea faapena sa lē tusa ai ma le amio lena e tatau ona tu ai se tasi o lē ua evalaaulia e le Atua e pei ona sa ou i ai. Peitai o le a lē foliga uiga ese lenei mea i soo se tasi o lē na te manatua loʼu talavou, ma ua masani i loʼu uiga masani o le fiafia.
29 Ona o nei mea, sa ou lagona soo ai le tausalaina i oʼu vaivaiga ma lē atoatoa; ae i le po o le aso luasefulu-tasi o Setema e pei ona taʼua i luga, ina ua mavae ona ou malolo atu i loʼu moega i le po, na ou atatalo ma aioi atu ai i le Atua Malosi Aoao mo se faamagaloga o aʼu agasala uma ma sese, ma mo se faaaliga mai ia te aʼu, ina ia mafai ona ou iloa e uiga i loʼu tulaga ma le mea ou te tu ai i ona luma; ona sa ia te aʼu se faamoemoe atoa i le mauaina o se faaaliga paia, talu ai ona sa ou mauaina se tasi muamua.
30 Aʼo faapea ona ou valaau atu i le Atua, sa ou vaaia se malamalama ua oo mai i loʼu potu, sa faaauau pea ona faateleina seia oo ina sili atu le malamalama o le potu nai lo le aoauli, ae tu mai loa se atagata i tafatafa o loʼu moega, ua tu i le ea, ona sa lē papai ona vae i le fola.
31 Sa ofu o ia i se ofu talaloa ōō sa matuā apaepae ma lava. O se paepae sa silisili atu nai lo soo se mea faalelalolagi ua ou vaai i ai; ou te le talitonu foi e i ai se mea faalelalolagi e mafai ona faia ia foliga mai e faapea lona paepae ma le iila. Sa aliali mai ona alofilima, ma ona lima foi, i luga aʼe teisi o tapulima; sa faapea foi, ona aliali mai o ona alofivae, faapea ma ona vae, i luga aʼe teisi o tapuvae. Sa lē ufitia foi lona ulu ma lona ua. Sa mafai ona ou iloaina sa leai se isi ona ofu sa ofuina ae nao lea ofu talaloa, aua sa matala, ina ia mafai ona ou vaai atu i lona fatafata.
32 Sa lē gata ina matua paepae tele lona ofu talaloa, ae o lona tagata atoa sa matua amamalu e lē mafai ona faamatalaina, ma o ona fofoga sa pei moni lava o le euila. Sa malamalama tele lava le potu, ae sa lē pupula tele atu e pei ona latalata faataamilo i lona tagata. I le taimi muamua na ou vaai atu ai ia te ia, sa ou ifefe; peitai sa vave ona alu ese o le fefe mai ia te aʼu.
33 Sa fetalai mai o ia ia te aʼu i loʼu aigoa, ma fetalai mai ia te aʼu o ia o se avefeau na auina mai mai le Atua ia te aʼu, ma e faapea o lona igoa o Moronae; e faapea o i ai i le Atua se galuega mo aʼu ou te faia; ma e faapea o loʼu igoa o le a tauleleia ma tauleagaina i totonu o atunuu uma, ituaiga, ma gagana, po o le a tauleleia ma tauleagaina i totonu o nuu uma.
34 Sa fai mai o ia o loo i ai se atusi ua teuina, ua tusia i luga o epapatusi auro, ua tuu mai ai se tala e uiga i tagata muamua sa nonofo i le konetineta lenei, ma le mea na latou tupuga mai ai. Sa fai mai foi o ia o loo i ai i totonu o lenei tusi le iatoatoaga o le Talalelei tumau-faavavau, e pei ona sa tuuina atu e le Faaola i tagata sa i ai anamua;
35 Sa i ai foi, ma ni maa e lua i totonu o ni faavaa siliva—ma o ia maa, pe a faapipii i se aufifatafata, ua tino aʼi le mea ua taʼua o le eUrima ma le Tumena—ua teuina faatasi ma papatusi; ma o le umia ma le faaaogaina o ia maa sa taʼua ai tagata o i“tagatavāai” i aso anamua po o taimi ua mavae; ma e faapea ua saunia e le Atua ia mea mo le faamoemoe o le faaliliuina o le tusi.
36 Ina ua uma ona ia taʼu mai o ia mea ia te aʼu, sa amata ona ia sii mai o valoaga o le aFeagaiga Tuai. Sa ia sii muamua mai se vaega o le mataupu lona tolu o le eMalaki; ma sa ia sii mai foi le mataupu fa po o le mataupu mulimuli o lea lava valoaga, ae sa i ai sina eseesega itiiti mai le ala ua faitauina ai i a tatou Tusi Paia. Nai lo le sii mai o le fuaiupu muamua e pei ona faitauina i a tatou Tusi Paia, sa sii mai e ia faapea:
37 Auā faauta, e oo mai le aaso o le a emu ai e pei o se umu, ma o e uma e faamaualuluga, ioe, ma e uma e fai amioleaga o le a mu e pei o itagutugutu o saito; ona o le a susunuina i latou e i latou o le a o mai, ua fetalai mai ai le Alii o ʼAu, e lē faatoeina ai mo i latou se aʼa po o se lala.
38 Ma le tasi, sa sii mai foi e ia le fuaiupu lima e faapea: Faauta, o le a ou faaali atu ia te outou le aPerisitua, e ala i le lima o eElia le perofeta, ae lei oo mai le aso tele ma le matautia o le Alii.
39 Sa ese foi ona ia sii mai o le fuaiupu ua sosoo ai: Ma o le a ia totoina i loto o fanau afolafolaga na faia i tamā, ma o le a eliliu atu loto o fanau i o latou tamā. Afai e lē faapea, o le a faaumatia atoa le lalolagi i lona afio mai.
40 E faaopoopo i ia mau, sa ia sii mai le mataupu sefulutasi o le Isaia, ua fai mai ua lata ona faataunuuina. Sa sii mai foi e ia le mataupu tolu o Galuega, fuaiupu luasefulu-lua ma le luasefulu-tolu, e pei tonu lava ona i ai ia fuaiupu i la tatou Feagaiga Fou. Sa fai mai o ia o lena aperofeta o Keriso; ae lei oo mai le aso e e“vavae ese ai mai totonu o le nuu i latou o e e lē faalogo i lona leo,” ae ua lata ona oo mai.
41 Sa ia sii mai foi le mataupu lona lua o le aIoelu, mai le fuaiupu luasefulu-valu seia oo i le mulimuli. Sa fai mai foi o ia e lei faataunuuina foi lenei mea, ae ua lata ona faataunuuina. Ma sa ia fetalai faaopoopo mai e faapea ua lata ona oo mai o le atoatoaga o eNuuese. E tele isi mau o tusitusiga paia sa ia sii mai, ma tuuina mai faamalamalamaga e lē mafai ona taʼua iinei.
42 Ma le tasi, sa fai mai o ia ia te aʼu, e faapea a ou mauaina na papatusi sa tautala i ai o ia—ona e lei oo mai le taimi e tatau ona maua ai i latou—e lē tatau ona ou faaali atu i latou i soo se tagata; po o le ufifatafata faatasi ma le Urima ma le Tumena; nao i latou o e o le a poloaiina aʼu e faaali atu i ai; afai ou te faia o le a faaumatia aʼu. Aʼo talanoa mai o ia ia te aʼu e uiga i papatusi, sa tatalaina se faaaliga vaaia i loʼu amafaufau sa mafai ai ona ou vaai i le mea sa teuina ai papatusi, ma sa matua manino ma malamalama tele sa ou toe iloa lea mea i le taimi na ou asiasi atu ai i ai.
43 Ina ua mavae lenei fesootaiga, sa ou vaai i le malamalama i totonu o le potu ua amata ona faapotopoto vave ane faataamilo i le tagata o ia o lē na fetalai mai ia te aʼu, ma sa faapea lava ona faia pea seia oo ina toe tuua le potu i le pogisa, sei vagana ai le latalata ane faataamilo ia te ia; ae, faafuasei ona ou vaaia, se mea e peiseai, o se ave ua tatala saʼo aʼe lava i luga i le lagi, ma ua alu aʼe ai o ia i luga seia oo ina mou atoa atu o ia, ma sa tuua ai le potu e pei ona sa i ai ae lei oo mai lenei malamalama faalelagi.
44 Sa ou taoto ma mafaufau i le uiga ese o lenei vaaiga, ma ofo tele i mea na taʼu mai ia te aʼu e lenei avefeau uiga ese; ae, i le lotolotoi o oʼu amafaufauga, sa faafuasei lava ona ou iloa ua amata ona toe malamalama mai loʼu potu, ma i lea lava taimi, e pei ona sa i ai, ua toe tu mai ai lea lava avefeau faalelagi i tafatafa o loʼu moega.
45 Sa amata o ia, ma toe faamatala mai mea tonu lava ia e tasi na ia faia i lana asiasiga muamua, e aunoa ma se eseesega itiiti; o se mea ina ua uma ona faia, sa ia taʼu mai ia te aʼu e uiga i faamasinoga tetele o le a oo mai i luga o le lalolagi, ma faafanoga tetele e ala mai i le oge, le pelu, ma faamaʼi; ma e faapea o le a oo mai ia faamasinoga mamafa i le lalolagi i le tupulaga lenei. Ina ua uma ona ia faamatala mai o ia mea, sa toe afio aʼe o ia e pei ona faia muamua e ia.
46 E oo mai i le taimi lea, sa faapea ona matua loloto lava uunaiga ua oo mai i loʼu mafaufau, ua sola ese le fia moe mai i oʼu mata, ma sa ou taoto lofituina i le maofa i mea sa ou vaaia ma faalogoina. Ae sa ou ofo ina ua ou toe vaaia lea lava avefeau e tasi i tafatafa o loʼu moega, ma faalogo atu ia te ia ua toe faamatala pe ua toe taʼu mai ia te aʼu ia lava mea e tasi e pei o taimi muamua; ma faaopoopo mai se lapataiga ia te aʼu, i le fai mai ia te aʼu o le a taumafai aSatani e efaaosooso ia te aʼu (ona o le tulaga mativa o le aiga o loʼu tamā), ia maua mai papatusi mo le faamoemoe ia mauʼoa ai. O lenei mea sa ia faasa mai ia te aʼu, ua fai mai e ao lava ona lē i ai ia te aʼu se isi lava faamoemoe i le maua mai o papatusi tau lava o le faamamaluina o le Atua, ma e ao ona lē tosina i se isi lava imanaoga nai lo le atinaega o lona malo; a lē o lea e lē mafai ona ou mauaina papatusi.
47 Ina ua mavae lenei asiasiga lona tolu, sa toe afio aʼe o ia i le lagi e pei o taimi muamua, ma sa toe tuua ai aʼu e mafaufau i le uiga ese o mea na faatoa oo mai nei ia te aʼu; ae sa toeitiiti vave ane lava ina ua mavae ona afio aʼe o le avefeau i le lagi mai ia te aʼu i le taimi lona tolu lea, ona vivini lea o le toa, ma sa ou iloa ai ua lata mai le ao, o lea o la ma faatalanoaga sa alu ai lena po atoa.
48 Sa lei umi ona mavae lea ae ou tu i luga mai loʼu moega, ma, e pei ona masani ai, sa ou alu i galuega tatau ai o le aso; peitai, aʼo ou taumafai e galue e pei o isi taimi, sa ou iloa sa matua itiiti lava loʼu malosi sa lē mafai ai ona ou faia se mea. O loʼu tamā, o lē sa galue faatasi ma aʼu, sa vaai mai e i ai se mea ua faaletonu ia te aʼu, ma fai mai ia te aʼu ou te alu i le fale. Sa amata ona ou alu ma le faamoemoe ou te alu i le fale; peitai, ina ua ou taumafai e sopoia le pa i fafo atu o le fanua lea sa ma i ai, sa matua leai lava soʼu malosi, ma ou paʼū vaivai ai i luga o le eleele, ma ou matua lē iloa ai se mea mo se taimi.
49 O le mea muamua lava e mafai ona ou manatua o se leo na fetalai mai ia te aʼu, ua valaau mai ia te aʼu i loʼu igoa. Sa ou tepa aʼe i luga, ma vaaia le avefeau lava lea e tasi o tu mai i luga aʼe o loʼu ulu, na siomia i le malamalama e pei o taimi muamua. Ona ia toe faamatala mai foi lea ia te aʼu mea uma na ia faamatala mai ia te aʼu i le po ua mavae, ma poloaiina aʼu ou te alu i loʼu atamā ma taʼu atu ia te ia e uiga i le faaaliga vaaia ma poloaiga na ou mauaina.
50 Sa ou usiusitai; sa ou toe foi atu i loʼu tamā i le faatoaga, ma faamatala atu ia te ia le mea atoa. Sa tali mai o ia ia te aʼu ua mai le Atua, ma fai mai ia te aʼu ou te alu ma fai e pei ona poloaiina e le avefeau. Sa ou tuua le faatoaga, ma ou alu i le mea na taʼu mai e le avefeau ia te aʼu o loo teuina ai papatusi; ma ona o le manino o le faaaliga vaaia na ou maua e uiga i ai, sa ou iloa lea mea i le taimi lava na ou taunuu ai iina.
51 Latalata i le nuu o Manaseta, i le itumalo o Onatario, i Niu Ioka, o loo tu ai se amaupuepue telē lava, ma ua sili ona maualuga i lo soo se isi i le vaiaai. O le itu i sisifo o lenei maupuepue, e lē mamao mai le tumutumu, i lalo o se maa telē lava, sa taatitia ai papatusi, sa teuina i totonu o se pusa maa. O lenei maa sa mafiafia ma lapotopoto i le ogatotonu i le itu i luga, ma manifinifi agai atu i pito, ina ia aliali ai lona ogatotonu i luga o le eleele, ae o le autafa faataamilo atoa sa tanumia i le eleele.
52 Ina ua uma ona ou aveese o le eleele, sa ou aumai se taumoa, lea na ou sulu i lalo o le pito o le maa, ma laga i luga i sina uunaiga itiiti lava. Sa ou tilotilo i totonu, ma o iina na ou vaaia moni ai lava apapatusi, le eUrima ma le Tumena, ma le iufifatafata, e pei ona sa taʼu mai e le avefeau. O le pusa sa i ai i totonu ia mea sa faia i le faapipii faatasi o ni maa i le ituaiga o simā. I le taʼele o le pusa sa taatitia faalava ai i le pusa ni maa se lua, ma o luga o ia maa sa taatitia ai papatusi faatasi ma isi mea.
53 Sa ou faia se taumafaiga e aumai i latou i fafo, ae sa vavao mai e le avefeau, ma sa toe taʼu mai e lei oo i le taimi e aumai ai i latou, pe e oo mai, seia fa tausaga mai le taimi lena; ae sa fai mai o ia ia te aʼu e tatau ona ou sau i le mea lena i le taimi tonu lava e atoa i ai le tasi o le tausaga mai le taimi lena, ma o le a ia feiloai ai ma aʼu iina, ma e tatau ona ou faia pea lava faapea seia oo mai le taimi e tuu mai ai papatusi.
54 Sa faapea lava, e pei ona sa poloaiina ai aʼu, ona ou alu i le faaiuga o tausaga taitasi, ma o taimi taitasi na ou maua ai lea lava avefeau iina, ma maua faatonuga ma le malamalama mai ia te ia i taimi taitasi o ā ma faatalanoaga, e faatatau i mea o le a faia e le Alii, ma pe faapefea ma o le a le ala e taitaia ai lona amalo i aso e gata ai.
Ua faaipoipo Iosefa Samita ia Emma Hale—Ua maua e ia papatusi auro mai ia Moronae ma faaliliuina ni isi o faailoga tusitusi—Ua faaali atu e Matini Harisi ni isi o faailoga tusitusi ma le faaliliuga ia Polofesa Anthon, o lē na fai mai, “E lē mafai ona ou faitauina se tusi ua faamauina.” (Fuaiupu 55–65.)
55 Ona o tulaga faalelalolagi o loʼu tamā sa faalēlava tele, sa tatau ai ia te i matou ona galulue i o matou lima, i le galulue totogi i le aso ma isi mea, pe a matou maua le avanoa. O ni isi taimi sa matou i le fale, ma o ni isi taimi sa matou i fafo, ma o le galulue pea lava na mafai ai ona matou maua se olaga lelei.
56 I le tausaga e 1823 na feagai ai lo matou aiga ma se puapuaga tele i le maliu o loʼu uso matua, o aAlevine. I le masina o Oketopa, 1825, na ou galue totogi ai i se alii matua e suafa ia Josiah Stoal, o lē sa nofo i le itumalo o Seneko, i le Setete o Niu Ioka. Sa faalogo o ia i se tala e uiga i se maina siliva e faapea sa eliina e tagata Sepania i Heremoni, i le itumalo o Susikuana, i le Setete o Penisilevania; ma sa ia eli, ae ou te lei faigaluega ia te ia, ina ia mafai, pe a mafai, ona maua le maina. Ina ua mavae ona ou alu atu e nofo faatasi ma ia, sa ia ave aʼu, faatasi ma le vaega na totoe o ana tagata faigaluega, e eli e suʼe le maina, o se mea sa ou galue ai pea e lata i le masina, e aunoa ma se faamanuiaina o la matou taumafaiga, ma sa iʼu ina ou faatalitonuina le alii matua e taofi le eli e suʼe le maina. O le mea lena na tupu mai ai le tala salalau e faapea o aʼu o se tagata eli-tupe.
57 I le taimi na ou faigaluega ai faapena, sa tuu atu ai aʼu ou te nofo totogi i le fale o le Susuga a Isaako Hale, o le nuu lena; o iina na ou vaai muamua ai i loʼu toalua o aEmma Hale (lona afafine). O le 18 o Ianuari, 1827, na ma faaipoipo ai aʼo ou galue pea i le galuega a le alii o Sitolo.
58 Ona o loʼu fai atu pea sa ou vaai i se faaaliga vaaia, sa mulimuli mai pea asauaga ia te aʼu, ma sa tetee tele le aiga o le tamā o laʼu avā i lo ma faaipoipo. O lea, sa tatau ai ia te aʼu, ona ou ave o ia i se tasi mea; o lea na ma o ai ma faaipoipo i le fale o Squire Tarbill, i Peniperisi i Saute, i le itumalo o Seneko, Niu Ioka. I se taimi vave lava ina ua uma laʼu faaipoipoga, na ou tuua ai le Susuga a Sitolo, ma ou alu i le fale o loʼu tamā, ma faifaatoaga faatasi ma ia i le tau lena.
59 Sa oo ina oo mai le taimi mo le aumaia o papatusi, le Urima ma le Tumena, ma le ufifatafata. O le aso luasefulu-lua o Setema, tasi le afe valu selau luasefulu-fitu, ina ua ou alu atu e pei ona masani ai i le faaiuga o se tausaga i le mea na teu ai ia mea, na tuu mai ai ia te aʼu e lea lava avefeau faalelagi ma le poloaiga lenei: e faapea ua ia te aʼu le tausiga o ia mea; e faapea afai ou te tuua solo ia mea ma le faatalalē, pe i soʼu afaatamala, o le a vavaeeseina aʼu; ae afai ou te faaaoga aʼu taumafaiga uma e efaasaoina ai, sei oo ina sau ai o ia, le avefeau lea, mo ia mea, o le a puipuia lava ia mea.
60 Sa vave ona ou iloa le pogai na ou mauaina ni poloaiga lotomau ia tausia saogalemu ia mea, ma le pogai na fai mai ai le avefeau a uma ona ou faia o le mea ua manaomia mai loʼu lima, o le a ia sau mo ia mea. Ona sa lei umi lava ona iloa ua ia te aʼu ia mea, ae faaaoga taumafaiga malolosi silisili e aveese ai mai ia te aʼu. Sa faaaoga togafiti uma sa mafai ona faia mo lena faamoemoe. Sa oo ina matua faateleina le oona ma le malosi o sauaga nai lo muamua, ma sa nofouta pea lava motu o tagata e fao ia mea mai ia te aʼu pe a mafai. Peitai o le poto o le Atua, na tumau malupuipuia ai pea ia mea i oʼu lima, seia oo ina maea ona ou faataunuuina ia ai mea na manaomia mai loʼu lima. Ma oo ai e tusa ma tuutuuga, ina sau o le avefeau mo ia mea, ma ou tuu atu ai ia te ia; ma ua i ai ia mea i lana tausiga seia oo mai i le aso nei, le aso lua lea o Me, tasi le afe valu selau ma le tolu sefulu-valu.
61 E ui i lea, sa faaauau pea lava le vavaō, ma o tala aave ma ona laulau e afe sa galue i taimi uma e faasalalau ai tala sese e uiga i le aiga o loʼu tamā, ma e uiga ia te aʼu. Afai ou te faamatala atu le tasi vae afe o i latou, e tutumu ai tusi e tele. E ui i lea, sa oo ina matuā lē magafatia sauaga sa tatau ai ia te aʼu ona tuua Manaseta, ma o atu ma laʼu avā i le itumalo o Susikuana, i le Setete o Penisilevania. Aʼo ma sauni e amata ona malaga atu—i le matitiva tele, ma le mamafa tele o sauaga i luga o i maʼua sa leai se mea atonu o le a ma i ai i se isi tulaga ese mai—i le lotolotoi o lo ma puapuagatia na ma maua ai se uo i se alii e suafa ia aMatini Harisi, o lē na sau ia i maʼua ma tuu mai ia te aʼu se limasefulu tālā e fesoasoani ia i maʼua i la ma malaga. O le Susuga a Matini Harisi o se sa alala i le nuu o Palamaira, i le itumalo o Ueine, i le Setete o Niu Ioka, ma o se faifaatoaga aloaia.
62 O lea lava fesoasoani na oo mai i le taimi na manaomia ai, na mafai ai ona ou oo atu i le nofoaga o loʼu faamoemoe i Penisilevania; ma i le taimi lava ina ua mavae loʼu taunuu atu na amata ai ona ou kopiina togitogiga mai papatusi. E tele togitogiga na ou kopiina, ma sa ou faaliliuina ni isi o i latou e ala i le aUrima ma le Tumena, o se mea sa ou faia i le va o le taimi na ou taunuu ai i le fale o le tamā o laʼu ava, i le masina o Tesema, ma Fepuari na sosoo ai.
63 I se taimi o le masina lenei o Fepuari, na sau ai i lo ma fale le Susuga a Matini Harisi sa taʼua muamua, ave togitogiga ia na ou tusia mai papatusi, ma alu ma ia i le aai o Niu Ioka. O le mea na tupu e faatatau ia te ia ma togitogiga, o le a ou tuu atu i lana lava tala, e pei ona ia faamatala mai ia te aʼu ina ua mavae lona foi mai, e faapenei:
64 “Sa ou alu atu i le aai o Niu Ioka, ma tuu atu togitogiga ua uma ona faaliliuina, faatasi ma lo latou faaliliuga, ia Polofesa Charles Anthon, o se alii sa taʼutaʼua i lona atamai i mea tau tusitusiga. Sa fai mai Polofesa Anthon ua saʼo le faaliliuga, ua sili atu le saʼo nai lo soʼo se isi na ia vaai muamua i ai ua faaliliuina mai le gagana Aikupito. Ona ou faaali atu lea ia te ia togitogiga na sa lei faaliliuina, ma sa fai mai o ia o ni togitogiga Faa-Aikupito, Faa-Kaletaia, Faa-Asuria, ma Faa-Arapi; ma fai mai o ia o ni togitogiga ua moni. Sa ia tuu mai ia te aʼu se tusi faamaonia, e faamaonia atu ai i tagata o Palamaira o ni togitogiga moni, ma o le faaliliuga o na mea ua uma ona faaliliuina ua saʼo. Sa ou ave le tusi faamaonia ma tuu i totonu o le taga o loʼu ofu, ma toetoe ina ou tuua lava le fale, ae valaau mai le Susuga a Anthon ou toe foi atu, ma sa fesili mai ia te aʼu pe na faapefea ona iloa e le alii talavou o loo i ai ni papatusi auro i le mea na ia maua ai. Sa ou tali atu sa faaalia e se agelu a le Atua ia te ia.
65 “Ona ia fai mai lea ia te aʼu, ‘Seʼi tuu mai le tusi faamaonia lena seʼi ou vaai i ai.’ Sa faapea ona ou ave i fafo le tusi faamaonia mai le taga o loʼu ofu ma tuu atu ia te ia, ma ua ia ave ma saesae lilii, ua fai mai ua lē o toe i ai nei ni mea faapena o auaunaga a aagelu, ma afai ou te aumai papatusi ia te ia, o le a ia faaliliuina. Sa ou fai atu ia te ia ua efaamauina se vaega o papatusi, ma ua faasaina aʼu ou te aumaia. Sa tali mai o ia, ‘E lē mafai ona ou faitauina se tusi ua faamauina.’ Sa ou tuua o ia ma ou alu i le Filosofia o Mitchell, o lē na faamaonia mea na fai mai ai Polofesa Anthon e faatatau i togitogiga ma le faaliliuga.”
Ua auauna Oliva Kaotui o se tusiupu i le faaliliuga o le Tusi a Mamona—Ua maua e Iosefa ma Oliva le Perisitua Arona mai ia Ioane le Papatiso—Ua papatisoina i laua, ma faauuina, ma maua le agaga o valoaga. (Fuaiupu 66–75.)
66 O le aso 5 o Aperila, 1829, na sau ai aOliva Kaotui i loʼu fale, ma ou te lei vaai ia te ia seʼi oo mai i le taimi lea. Sa fai mai o ia ia te aʼu ona sa faiaoga o ia i le vaiaai sa nofo ai loʼu tamā, ma o loʼu tamā o se tasi lea o i latou o e na auina atu a latou fanau i le aoga, sa alu atu o ia ma nofo totogi i lona fale i se vaitau, ma aʼo i ai iina sa faamatala atu e le aiga ia te ia tulaga o loʼu mauaina o papatusi, ma ua faapea ona sau ai o ia e fesili mai ia te aʼu.
67 E lua aso talu ona mavae le taunuu mai o le Susuga a Kaotui (o le aso 7 lea o Aperila) sa amata ona ou faaliliuina le Tusi a Mamona, ma sa amata ona tusitusi o ia mo aʼu.
68 Sa faaauau pea ona ma galulue i le faaliliuina o le tusi, ae, i le masina na sosoo ai (o Me, 1829), na ma o atu ai i se aso faapitoa i le vao e tatalo ma ole atu i le Alii e uiga i le apapatisoga mo le efaamagaloina o agasala, lea na ma maua o taʼu mai i le faaliliuga o papatusi. Aʼo faapea ona ma faia, o tatalo ma valaau atu i le Alii, sa afio ifo mai le lagi se iavefeau i se oao o le malamalama, ma ina ua faaee ona ulima i luga o i maʼua, sa ia ffaauuina i maʼua, ua fetalai mai:
69 I luga o oulua oʼu uso a auauna e, i le suafa o le Mesia, ou te faaee atu i ai le aPerisitua o Arona, ua umia ki o le auaunaga a agelu, ma o le talalelei o le salamo, ma o le papatisoga i le faatofuina mo le faamagaloina o agasala; ma o le a lē toe aveesea lava lenei perisitua mai le lalolagi, seia toe osia e atalii o eLevi se taulaga i le Alii i le amiotonu.
70 Sa fai mai o ia ua lē o i ai i lenei Perisitua Arona le mana o le faaee atu o lima mo le ameaalofa o le Agaga Paia, ae o le a faaee mai lea mana i luga o i maʼua i se taimi o mulimuli mai; ma sa ia poloaiina i maʼua ma te o ma papatisoina, ma tuu mai ia i maʼua faatonuga e tatau ona ou papatiso Oliva Kaotui, ma a uma lena ona tatau lea ona ia papatisoina aʼu.
71 E tusa ma lea sa ma o atu ma papatisoina. Sa ou papatisoina muamua o ia, ma ina ua uma sa ia papatisoina aʼu—ina ua uma lea sa ou faaee oʼu lima i luga o lona ulu ma faauu o ia i le Perisitua Arona, ma ina ua uma lea sa ia faaee ona lima i oʼu luga ma faauu aʼu i lea lava Perisitua—aua sa faapea ona poloaiina ai i maʼua.*
72 O le avefeau na asiasi mai ia i maʼua i lea taimi ma faaee mai lenei Perisitua i luga o i maʼua, na fai mai o lona igoa o Ioane, o lea lava ua taʼua o aIoane le Papatiso i le Feagaiga Fou, ma ua galue o ia i lalo o le taitaiga a ePeteru, iIakopo ma oIoane, o e na umia uki o le Perisitua fMekisateko, o le Perisitua lea, na fai mai o ia, o le a faaee mai i luga o i maʼua i le taimi e tatau ai, ma e tatau ona taʼua aʼu o le gToeaina muamua o le Ekalesia, ma ia (Oliva Kaotui) o le lona lua. O le aso sefululima o Me, 1829, na faauu ai i maʼua i lalo o le lima o lenei avefeau, ma papatisoina.
73 O le taimi lava na ma o aʼe ai i luga mai le vai ina ua uma ona papatisoina i maʼua, na oo mai ai ia i maʼua faamanuiaga tetele ma le mamalu mai lo tatou Tamā Faalelagi. O le taimi lava na maeʼa ai ona ou papatisoina Oliva Kaotui, na oo ifo ai le aAgaga Paia i luga o ia, ma sa tulai o ia ma evaloia mea e tele ua lata ona oo mai. Ma le tasi, e lei umi lava ona papatisoina aʼu e ia, sa ia te aʼu foi le agaga o valoaga, ma sa ou tu, ma ou vavalo atu e uiga i le tulai mai o le Ekalesia lenei, ma isi mea e tele e faatatau i le Ekalesia, ma le tupulaga lenei o le fanauga a tagata. Sa faatumulia i maʼua i le Agaga Paia, ma olioli i le Atua o lo maʼua olataga.
74 Ona ua faapupulaina nei o maʼua mafaufau, sa amata ona tatala faataatitiaina tusitusiga paia i o maʼua amalamalamaaga, ma faaali mai ia i maʼua i se ala sa lē mafai ona ma maua muamua, pe sa ma mafaufau i ai muamua, uiga emoni ma faamoemoega o o latou mau sili ona lilo. I le va o lea taimi, sa uunaia i maʼua e tausi faalilolilo tulaga o le ma mauaina o le Perisitua ma le papatisoina o i maʼua, ona o se agaga o sauaga ua uma ona faaalia i le vaiaai.
75 Sa faamataʼuina i maʼua i le osofaia, mai lea taimi i lea taimi, ma o lenei foi mea, sa faia e polofesa o mea tau lotu. Ma o o latou faamoemoega e osofai i maʼua, sa nao le uunaiga a le aiga o le tamā o laʼu ava (i lalo o le taitaiga Paia), o e sa alolofa tele ia te aʼu, ma o e sa tetee i tagata leaga, ma sa finagalo malilie e tatau ona tuu o aʼu e faaauau le galuega o le faaliliuga e aunoa ma se faalavelaveina, sa punitia ai; ma o lea na latou ofo ma folafola mai ai ia i maʼua le puipuiga mai taualumaga uma e lē tusa ai ma le tulafono, i mea latou te mafai ai.
* Ua faapenei ona faamatalaina e Oliva Kaotui ia mea na tutupu: “O nei aso e lē mafai ona faagaloina—o le nofo i lalo o le leo o se siufofoga na fetalai mai e ala i le musumusuga a le lagi, na fagua ai le faafetai silisili i lenei loto! O lea aso ma lea aso, sa ou faaauau ai, e aunoa ma le faalavelaveina, e tusia mai lona fofoga, aʼo ia faaliliu i le Urima ma le Tumena, pe, e pei ona taʼua e tagata sa Nifaē, ‘O faamatala gagana,’ le talafaasolopito po o le talafaamaumau ua taʼua o le ‘Tusi a Mamona.’
“O le faailoa atu, i nai upu itiiti lava, le tala malie na tuuina mai e Mamona ma lona atalii faamaoni, o Moronae, e uiga i se nuu sa pele ma alofagia e le lagi, e mamao atu mai loʼu faamoemoe o le taimi nei; o lea o le a ou tuu ai lea faamoemoe i se taimi o i le lumanai, ma, e pei ona ou fai atu i le faatomuaga, o le a ou faasolo tonu atu lava i ni nai mea itiiti faapitoa e faatatau i le tulai mai o le Ekalesia lenei, o ni mea atonu o le a fiafia i ai ni afe o e ua tutulai mai i luma, i le lotolotoi o le mata faasiasia o e faailoga tagata ma le tuuaiga a tagata pepelo, ma opoopo le Talalelei a Keriso.
“E leai ni tagata, e mafaia i lo latou manatu malamalama, ona faaliliu ma tusia faatonuga na tuuina atu i tagata sa Nifaē mai le fofoga o le Faaola, e uiga i le ala tonu lava e tatau ai i tagata ona atiaʼe Lana Ekalesia, aemaise lava i se taimi aʼo faasosolo e le amioleaga se lē mautonu i luga o ituaiga ma ala eseese uma ua faia i totonu o tagata, e aunoa ma se naunau i se avanoa e faaali atu ai le naunauga o le loto e ala i le tanumia i se tuugamau vai, e tali atu ai i ‘se mafaufau fuatiaifo lelei i le toetu mai o Iesu Keriso.’
“Ina ua uma ona tusia o le tala na tuuina mai e uiga i le auaunaga a le Faaola i le toe vaega o le fanau a Iakopo, i luga o le konetineta lenei, sa faigofie ona vaaia, e pei ona fai mai ai le perofeta, le ufitia o le lalolagi i le pouliuli ma le pouliuli tele i mafaufau o tagata. I le manatunatu atili i ai sa faapea foi ona faigofie ona vaaia, i le totonugalemu o lenei vevesi tele ma le vavaō e uiga i mataupu tau lotu, sa leai se tasi na i ai le pule mai le Atua e fai ai sauniga o le Talalelei. Ona e mafai ona fesili o le fesili, e i ai i ni tagata se pule e auauna ai i le suafa o Keriso, o e e faafitia faaaliga, ae o Lana molimau ua lē o le agaga ea lea o valoaga, ma o Lana tapuaiga sa faavae, atiina aʼe, ma lagolagoina i faaaliga tuu saʼo mai, i tupulaga uma o le lalolagi aʼo i ai sona nuu i luga o le lalolagi? A na fai na tanumia nei mea moni, ma natia faaeteete e ni tagata o lo latou faiva po ua lamatia pe a na tuu e susulu atu i mata o tagata, sa lē toe faapea ia te i maʼua; ma sa nao lo ma faatalitali mo le tuuina mai o le poloaiga ‘Tulai ia ma papatiso.’
“Sa lei umi ona manaomia o lenei mea ae faataunuuina. O le Alii, o lē ua tumu i le alofa mutimutivale, ma o se e finagalo pea i taimi uma e tali mai i le tatalo fai pea a lē ua agamalu, ina ua uma ona ma valaau atu ia te Ia i se auala faatauanau, e ese mai nofoaga o tagata, sa afio ifo e faaali mai ia te i maʼua Lona finagalo. Sa faafuasei lava, e pei e mai le totonugalemu o le faavavau, ona fetalai mai e le siufofoga o le Togiola le filemu ia i maʼua, aʼo tatalaina le veli ma afio mai i lalo le agelu a le Atua sa ofu i le mamalu, ma tuuina mai le savali sa tulimatai i ai ma le naunau tele, ma ki o le Talalelei o le salamo. E o le olioli e! E o le ofoofogia e! E o le maofa e! Aʼo fālō tigaina ma fenumiai le lalolagi—aʼo tau tagotago le miliona ma miliona o tagata e pei o le tauaso mo le puipui, ma aʼo nonofo i le lē mautinoa, o se anoano lautele, sa vaai o ma mata, sa faalogo o ma taliga, e pei o le ‘malamalama o le aoauli’; ioe, e sili atu—i lo le pupula o ave o le la i le masina o Me, ona susulu ifo ai lea o lona pupula i luga o mea uma! Ona oo mai lea o lona siufofoga, e ui ina mālū, ae sa ati i le totonugalemu, ma o ana upu, ‘O aʼu o lo oulua uso-a-auauna,’ na aveesea ai mea uma na fefefe ai. Sa ma faalogologo, sa ma sioa, sa ma saafi! O le leo o se agelu mai le mamalu, o se savali mai le Silisili Ese! Ma aʼo ma faalogologo atu sa ma olioli, aʼo mumū aʼe lona alofa i o maʼua agaga, ma sa fusia i maʼua i le faaaliga vaaia o lē ua Malosi Aoao! O fea se avanoa mo le masalosalo? Sa leai se mea; ua sola ese le lē mautonu, ua goto ifo le masalosalo ma ua lē toe tu mai, aʼo tala fatu ma taufaasese ua sosola ese e faavavau!
“Peitai, le uso pele e, mafaufau ifo, toe mafaufau ifo i se taimi, i le olioli na faatumuina ai o ma loto, ma le ofo tele atonu na ma ifo ai, (ona o ai e lē tootuli le tulivae mo se faamanuiaga faapea?) ina ua ma mauaina mai lalo o lona aao le Perisitua Paia aʼo fetalai mai, ‘I luga o oulua oʼu uso a auauna e, i le suafa o le Mesia, ou te faaee atu ai lenei Perisitua ma lenei pule, lea o le a tumau i luga o le lalolagi, ina ia mafai e Atalii o Levi ona osia se taulaga i le Atua i le amiotonu!’
“O le a ou lē taumafai e faaali atu ia te outou lagona o loʼu nei loto, po o le matagofie malualii ma le mamalu sa siomia ai i maʼua i lena mea; ae tou te talitonu mai ia te aʼu pe a ou fai atu, e lē mafai e le lalolagi, po o tagata, i le maoae o le taimi, ona amata ona faamatalaina i le gagana i se ala uiga ese ma le mamalu e pei o lenei tagata paia. E leai; po o i ai foi i luga o lenei lalolagi le mana e tuuina mai ai le olioli, pe tuuina mai ai le filemu, pe malamalama ai i le poto sa i ai i fuaiupu taitasi e pei ona tuuina mai i latou e le mana o le Agaga Paia! Atonu e mafai e le tagata ona faasese ona uso-a-tagata, atonu e mulimuli mai lea taufaasese i lea taufaasese, ma atonu e maua e le fanau a lē amioleaga le mana e tosina ai tagata valelea ma le lē aoaoina, seia leai se mea ae nao pepelo e fafaga ai tagata e toatele, ma ave atu ai e le fua o le pepelo i ona tafega e valevale i le tuugamau; ae o le paʼi tasi mai o le tamatamai aao o lona alofa, ioe, o se ave e tasi o le mamalu mai le lalolagi i lugā, po o se upu e tasi mai le fofoga o le Faaola, mai le loto o le faavavau, e taia uma ai i le faatauvaa, ma soloiesea ai e faavavau mai le mafaufau. O le mautinoa na ma i ai i luma o se agelu, o le mautinoa na ma faalogo i le siufofoga o Iesu, ma le moni aʼiaʼi aʼo tafe mai se tagata mamā, na faatonuina e le finagalo o le Atua, ia te aʼu lava ia, e lē mafai ona faamatalaina, ma o le a ou vaai pea i luga o lenei faaaliga o le agalelei o le Faaola ma le maofa ma le faafetai aʼo faatagaina pea aʼu ou te tumau; ma i maota na ua i ai le atoatoaga ma e lē sao atu i ai se agasala, ou te faamoemoe o le a ou faapelepeleina i lena aso e lē gata.”—Messenger and Advocate (Avefeau ma le Fautua), vol. 1 (Oketopa 1834), itulau 14–16.


c: text/html

text:
MATAUPU 123
Ua Tatalo o Ia a o Matuā Tigā Lava
MATAIO 26:30, 36-46 MAREKO 14:26, 32-42 LUKA 22:39-46 IOANE 18:1
IESU I LE FAATOʻAGA O KETESEMANE
UA SISINA IFO LONA AFU E PEI O NI ʻALUʻALU TOTO
Ua māeʻa ona tatalo Iesu ma ona aposetolo faamaoni. “Ina ua uma ona usu o viiga, ona latou ō atu ai lea i le Mauga o Olive.” (Mareko 14:26) Ua latou agaʻi atu i le itu i sasaʻe i le faatoʻaga e taʻua o Ketesemane, lea e masani ona alu i ai Iesu.
Ua taunuu atu nei Iesu ma ona aposetolo i lea nofoaga matagofie. Ua ia tuua le toʻavalu o i latou, atonu e latalata i le nofoaga e ulu atu ai i le faatoʻaga, auā ua ia faapea atu: “Ia outou nonofo atu i inei, ae seʻi oʻu alu i o ou te tatalo ai.” Ua ave e Iesu ona aposetolo e toʻatolu, o Peteru, Iakopo ma Ioane, ma agaʻi atu i totonu o le faatoʻaga. Ua matuā atuatuvale Iesu, ma ua ia faapea atu iā i latou nei: “Ua ou matuā tigā lava e oo i le oti. Ia outou nonofo i inei ma ia faaauau ona mataala faatasi ma aʻu.”—Mataio 26:36-38.
Ua maliu teisi atu Iesu mai i le mea o loo iai ona aposetolo, ona ia ʻfaapaʻū ai lea i le eleele ma tatalo.’ O le ā o loo ia tatalo atu ai i le Atua i lenei taimi faigatā? Ua tatalo o ia: “Loʻu Tamā e, e te mafaia mea uma, ia aveese lenei ipu mai iā te aʻu. Peitaʻi, e lē o loʻu loto, a o lou finagalo.” (Mareko 14:35, 36) O le ā le uiga o ana upu? Po o lona uiga e lē o toe manaʻo o ia e avea ma Lē e togiolaina tagata? E leai!
A o leʻi afio mai Iesu i le lalolagi, na silasila mai o ia i mafatiaga o isi na fasiotia e tagata Roma. Ae ona o lea ua avea o ia ma tagata, ua mafai ona ia lagona le tigā ma iai faalogona o le tigā alofa. O lea la, e na te lē o tulimataʻia mea o le a tutupu iā te ia. E sili atu i lenā, ua matuā tigā lona finagalo ona o lona maliu e pei o se tagata solitulafono inosia, e ono faalumaina ai le suafa o lona Tamā. Ua toe o ni nai itula, ona faatautauina lea o ia i se laau, ma peiseaʻī ai o ia o sē e upuleaga i le Atua.
Ua uma ona tatalo Iesu mo se taimi umi, ona alu atu ai lea i le mea o loo iai ona aposetolo e toʻatolu. Peitaʻi, ua ia maua atu i latou o loo momoe. Ua fetalai atu Iesu iā Peteru: “Pe e tou te lē mafai ea ona mataala faatasi ma aʻu i se itula e tasi? Ia faaauau ona mataala ma tatalo e lē aunoa, ina ia aua neʻi outou lolo atu i faaosoosoga.” Ua silafia e Iesu o loo feagai foʻi le ʻauaposetolo ma mafatiaga, ma ua leva foʻi le pō. Ua toe fetalai atu o ia: “Ua naunau i ai le loto, a ua vaivai le tino.”—Mataio 26:40, 41.
Ua toe alu Iesu e tatalo i le Atua, ina ia aveese “lenei ipu” mai iā te ia. Ua toe foʻi mai o ia, ma maua mai ona aposetolo e toʻatolu ua toe momoe foʻi. Ae sa tatau ona latou tatalo ina ia aua neʻi o latou lolo atu i faaosoosoga. Ina ua fetalai atu Iesu iā i latou, “ua latou lē iloa se tali e fai mai iā te ia.” (Mareko 14:40) Ua toe alu foʻi Iesu mo le taimi lona tolu, ma ua ia tootuli ma tatalo.
Ua matuā popole lava Iesu i le faalumaina o le a oo i le suafa o lona Tamā, ona o lona maliu e pei o se tagata solitulafono. Peitaʻi, o loo faafofoga mai Ieova i tatalo a lona Atalii, ma ua ia auina mai se agelu e faamalosia Iesu. E ui i lea, e lē o taofia ai Iesu mai i le faatoga atu i lona Tamā, ae ʻua atili ai ona ia tatalo faatauanau atu pea.’ Ua matuā mafatia lava Iesu, ma ua pei ai o loo ia tauaveina se avega mamafa. E lē gata o loo faalagolago iā te ia lona lava ola e faavavau, ae o le ola e faavavau foʻi o tagata faatuatua. O lona mafatia tele, ʻua sisina ifo ai lona afu e pei o ni ʻaluʻalu toto ua paʻuʻū i le eleele.’—Luka 22:44.
Ua toe foʻi ane Iesu i le mea o loo iai ona aposetolo, ma ua ia toe maua atu foʻi i latou o loo momoe. O lea ua ia fetalai atu ai: “Aiseā ua outou momoe ai ma mālōlō i lenei taimi? Faauta! Ua oo mai le itula e faalataina ai le Atalii o le tagata, ma tuuina atu i tagata agasala. Inā tutū ia i luga ma tatou ō. Faauta! Ua latalata mai lē na te faalataina aʻu.”—Mataio 26:45, 46.
Faitau Atili
Aiseā e Tatalo ai e Ala i le Suafa o Iesu?
Iloilo pe faapefea i le tatalo e ala i le suafa o Iesu ona faamamaluina ai le Atua, ma faaalia ai le faaaloalo iā Iesu.

robotstxt: allowed

filter: keep


text:
Vaega 110
1–10, Ua afio mai le Alii o Ieova i le mamalu ma talia le Malumalu o Katelani o sona maota; 11–12, Ua oo mai taitoatasi Mose ma Elaia ma tuu mai a laua ki ma tisipenisione; 13–16, Ua toe foi mai Elia ma tuu mai ki o lana tisipenisione e pei ona folafola mai e Malaki.
1 Sa aveesea le aveli mai i o maʼua mafaufau, ma sa tatalaina emata o o maʼua malamalama.
2 Sa ma vaai i le Alii o tu mai i luga o le siʼofatafata o le pulelaa, i o maua luma; ma o lalo ifo o ona vae sa i ai se mea sa faia sa teuteuina i le auro maoʼi, i le lanu e pei e mūmū sesega.
3 O ona afofoga sa pei o se afi mumū; o lauao o lona ao sa papaʼe e pei o le kiona mamā; o ona efofoga sa susulu e sili atu i lo le pupula o le la; ma o lona isiufofoga sa pei o le leo o le tafe-taalili o vai tetele, o le siufofoga lava o oIeova, ua fetalai mai:
4 O Aʼu o lē amuamua ma lē mulimuli; o Aʼu o lē o eola, o Aʼu o lē na fasia; o Aʼu o lo oulua ifautua i le Tamā.
5 Faauta, ua afaamagaloina a oulua agasala mai ia te oulua; ua oulua mamā i oʼu luma; o lea, ia sii i luga o oulua ulu ma olioli.
6 Ia olioli loto o o oulua uso, ma ia olioli loto o loʼu nuu uma, o e na latou afausia lenei fale i loʼu igoa, ma lo latou malosi.
7 Aua faauta, ua Ou atalia lenei efale, ma o le a i ai iinei loʼu igoa; ma o le a Ou faaali atu aʼu lava i loʼu nuu i lenei fale i le alofa mutimutivale.
8 Ioe, o le a Ou aoo atu i aʼu auauna, ma tautala atu ia te i latou i loʼu lava leo, pe afai e tausi loʼu nuu i aʼu poloaiga, ma ia lē efaaeleeleaina lenei ifale paia.
9 Ioe o le a matua olioli tele lava loto o afe ma sefulu o afe ona o afaamanuiaga o le a sasaa atu, ma le efaaeega ua faaeeina ai aʼu auauna i lenei fale.
10 Ma o le a salalau atu le taʼutaʼua o lenei fale i atunuu ese; ma o le amataga lenei o le faamanuiaga o le a asasaa mai i luga o ulu o loʼu nuu. E faapea lava. Amene.
11 Ina ua tapunia lenei afaaaliga vaaia, sa toe tatala mai le lagi ia i maʼua; ma sa oo mai eMose i o maʼua luma, ma tuu mai ia i maʼua iki o le ofaapotopotoina o Isaraelu mai vaega e fa o le lalolagi, ma le taitaiga mai o ituaiga e sefulu mai le laueleele i umatu.
12 Ina ua mavae lea, sa oo mai aElaia, ma tuu mai le etisipenisione o le italalelei a Aperaamo, fai mai o le a faamanuiaina ia i maʼua ma a maʼua fanau, tupulaga uma mulimuli mai pe a mavae atu i maʼua.
13 Ina ua tapunia lenei faaaliga vaaia, sa oo mai i o maʼua luga se isi faaaliga vaaia tele ma le mamalu; ona sa tu mai i o maʼua luma aElia le perofeta, o lē na eaveina i le lagi e aunoa ma le tofo i le oti, ma fetalai mai:
14 Faauta, ua oo atoa mai le taimi, lea na fetalaia e le fofoga o Malaki—na molimau mai e tatau ona auina mai o ia [Elia], ae lei oo mai le aso tele ma le mataʼutia o le Alii—
15 E aliliu loto o tamā i fanau, ma fanau i tamā, neʼi taia le lalolagi atoa i se fetuu—
16 O lea, ua tuu atu i o oulua lima ki o lenei tisipenisione; ma o lenei mea o le a mafai ona outou iloa ai ua lata mai lava le aaso tele ma le mataʼutia o le Alii, ua i faitotoa lava.


text:
MATAUPU 13
O Aso Faamanatu e Lē Fiafia i ai le Atua
“Ia faamautinoa pea po o ā mea e fiafia i ai le Alii.”
1. O ai e tosina atu e Ieova iā te ia, ma aiseā e ao ai ona latou mataala pea faaleagaga?
NA FETALAI Iesu: “O ē o loo i le tapuaʻiga moni, latou te tapuaʻi i le Tamā i le agaga ma le upu moni, auā o loo saʻilia e le Tamā tagata faapena e tapuaʻi atu iā te ia.” (Ioane 4:23) Afai e maua e Ieova tagata faapena, e pei foʻi ona ia mauaina o oe, e na te tosina atu i latou iā te ia ma lona Alo. (Ioane 6:44) Ioe, o se tulaga inā mamalu! Ae o ē e naunau i upu moni o le Tusi Paia, e ao ona latou “faamautinoa pea po o ā mea e fiafia i ai le Alii,” auā e poto tele Satani i le taufaasesē.
2. Ia faamatala le silafaga a Ieova i ē e taumafai e faafefiloi faatasi le tapuaʻiga moni ma tapuaʻiga sesē.
2 Seʻi manatu i le mea na tupu e lata ane i le Mauga o Sinai, ina ua talosaga tagata Isaraelu iā Arona e fai se atua mo i latou. Na lolo atu Arona i lo latou manaʻo ma faia se tamaʻi povi auro, ma faaataata atu o lenei tamaʻi povi auro ua fai ma sui o Ieova. Na fai atu o ia: “O le a faia se tausamiga iā Ieova a taeao.” Pe na manatu māmā Ieova i lenei gaoioiga o le faafefiloi faatasi o le tapuaʻiga moni ma tapuaʻiga sesē? E leai. Na ia faaumatia le pe tusa ma le toʻatolu afe o ē na ifo i le tupua. (Esoto 32:1-6, 10, 28) O le ā se lesona mo i tatou? E lē tatau ona tatou “papaʻi atu i se mea e lē mamā” pe afai e tatou te fia tumau i le alofa o le Atua, ma ia maelega e puipuia le upu moni mai i so o se mea e faaleagaina ai.
3, 4. Aiseā e tatau ai ona tatou uaʻi totoʻa i mataupu silisili o le Tusi Paia a o iloiloina tū ma aso faamanatu masani?
3 Na taofiofia e le ʻauaposetolo le pipisi ane o taaʻiga leaga a tagata na fulitua i le upu moni. Peitaʻi, ina ua maliliu le ʻauaposetolo, na talia ai e Kerisiano pepelo o ē e leʻi naunau i le upu moni, ia tū ma aga, o aso faamanatu, ma aso mālōlō faapaupau, ma latou faaigoaina na aso o aso faa-Kerisiano. (2 Tesalonia 2:7, 10) A o e iloiloina nisi o nei aso faamanatu, ia mātau le auala o loo atagia mai ai le agaga o le lalolagi, ae lē o le agaga o le Atua. E iai mea e talitutusa ai aso faamanatu a le lalolagi: E mātele i tuʻinanau o le tino, ma o loo faaauiluma ai aʻoaʻoga a lotu sesē ma faiga faaagaga, lea ua mātaulia ai “Papelonia le Aai Tele.” * (Faaaliga 18:2-4, 23) Ia manatua foʻi, na vaaitino Ieova i faiga faalotu matagā a tagata faapaupau, lea na tupuga mai ai le tele o tū ma aga o loo taatele i aso nei. E mautinoa lava la o loo inosia pea e ia na aso faamanatu i aso nei. E pito i tāua iā i tatou le silafaga a Ieova i ia mataupu.
4 Ona o i tatou o Kerisiano moni, ua tatou iloa ai e lē fiafia Ieova i nisi o aso faamanatu. Ae e tatau ona fai sa tatou filifiliga maumauaʻi i o tatou loto, ina ia faamamao ese mai i na aso faamanatu. O le autaluina o le pogai e lē fiafia ai Ieova i na aso faamanatu, o le a faamalosia ai la tatou filifiliga ina ia faamamao ese mai i mea e ono faalavelavea ai lo tatou tumau i le alofa o le Atua.
KERISIMASI
—O LE IGOA FOU LENĀ O LE TAPUAʻIGA I LE LĀ
5. Aiseā e tatou te mautinoa ai e leʻi fanau Iesu iā Tesema 25?
5 E lē o taʻua i le Tusi Paia le faamanatuina o le aso fanau o Iesu. E lē o iloa foʻi po o le ā tonu le aso na soifua mai ai o ia. Ae e mafai ona tatou mautinoa, e leʻi fanau o ia iā Tesema 25, a o maʻatiʻati le taumālūlū i lenā itu o le lalolagi. * Ua tatou iloa lenā mea auā na tusi Luka e faapea, na “nonofo i fafo” leoleo mamoe e vaavaai a latou lafumamoe ina ua fanau mai Iesu. (Luka 2:8-11) E faalētāua lenā manatu pe afai o la latou masani lenā o le “nonofo i fafo” i le tausaga atoa. Ae peitaʻi, ona o le mālūlū o timuga ma le kiona i Peteleema, na tuu ai lafumamoe i fale o manu, ma e leʻi mafai foʻi ona “nonofo i fafo” leoleo mamoe. E lē gata i lea, na ō atu Iosefa ma Maria i Peteleema ona o le faatonuga a Kaisara Aokuso e fai se tusigāigoa. (Luka 2:1-7) Ailoga na faatonuina e Kaisara tagata o ē e lē fiafia i le pule a Roma, ina ia faimalaga atu i nuu o o latou tuaa i le maʻatiʻati o le taumālūlū.
6, 7. (a) O fea na tupuga mai ai le tele o tū masani o le Kerisimasi? (e) O le ā le eseesega o le foaʻi i le Kerisimasi ma le foaʻi a Kerisiano?
6 Na tupuga mai le Kerisimasi i aso faamanatu faapaupau o aso anamua, e pei o le aso faamanatu mo Satana le atua o faaeleeleaga, ae e leʻi faavae mai i le Tusi Paia. Na faamanatu e tagata tapuaʻi o le atua o Mithra ia Tesema 25 o “le aso fanau o le lā e lē mafaatoʻilaloina,” e pei ona taʻua i se tusi. “Na amata mai le Kerisimasi i le taimi na malosi tele ai le tapuaʻiga i le lā i Roma,” e pe tusa ma le tolu senituri talu ona maliu Keriso.
E faia e Kerisiano moni foaʻi ona o le alofa
7 Na faafesuiaʻi meaalofa a tagata faapaupau a o faamanatuina o latou aso faamanatu ma fai ai a latou faigaʻai, lea o loo faaauau ona faia i le Kerisimasi e oo mai lava i aso nei. Ae e pei foʻi o aso nei, o le agaga na fai ai na foaʻi, e lē o ōgatusa ma le agaga o loo taʻua i le 2 Korinito 9:7: “Ia taʻitoʻatasi ma faia e tusa ma le mea ua filifili i lona loto, aua le faia ma le tigā, aua foʻi le faia faamalosi, auā e alofa le Atua i lē e foaʻi ma le lotofiafia.” E foaʻi Kerisiano moni ona o le alofa, ae e lē fua i se aso faapitoa, ma e lē faatalitali i latou e toe aumai ni meaalofa. (Luka 14:12-14; faitau le Galuega 20:35.) Ua faafetai i latou ona ua latou saʻoloto mai le vevesi o le pisi i le Kerisimasi ma le telē o se aitalafu tupe ona o faatauga o le Kerisimasi.
8. Pe na avatu e ē na saʻiliʻili i fetu ni meaalofa o le aso fanau iā Iesu? Ia faamatala.
8 Atonu e finau mai isi, pe e leʻi avatu ea e ē na saʻiliʻili i fetu ni meaalofa o le aso fanau iā Iesu? E leai. O a latou meaalofa na faailoa ai lo latou amanaʻiaina o se tagata tāua, o se tū masani i taimi o le Tusi Paia. (1 Tupu 10:1, 2, 10, 13; Mataio 2:2, 11) E leʻi ō ane foʻi i latou i le pō na fanau ai Iesu. Na asiasi ane i latou ina ua atoa le tele o masina o Iesu ma o loo nofo i se fale, ae ua lē o toe avea o ia o se pepe meamea i le fale o manu.
LE AʻOAʻOGA A LE TUSI PAIA I ASO FANAU
9. O le ā le mea na tupu i aso fanau o loo taʻua i le Tusi Paia?
9 E ui lava o se taimi fiafia le fanau mai o se pepe, ae e lē o taʻua i le Tusi Paia le faamanatuina o se aso fanau o se auauna a le Atua. (Salamo 127:3) Pe na galo ona faamaumau i lalo ni aso fanau? E leai, auā o loo taʻua ai ni aso fanau se lua, o aso fanau o Farao o Aikupito ma Herota Anetipa. (Faitau le Kenese 40:20-22; Mareko 6:21-29.) E leaga mea na tutupu i na aso fanau, aemaise lava le aso fanau o Herota Anetipa lea na vavaeese ai le ulu o Ioane le Papatiso.
10, 11. O le ā le manatu o uluaʻi Kerisiano i le faamanatuina o aso fanau, ma aiseā?
10 Ua faapea mai se tusi: “Na manatu uluaʻi Kerisiano, o se tū faapaupau le faamanatuina o le fanau mai o se tagata.” (The World Book Encyclopedia) O se faaaʻoaʻoga, na talitonu tagata Eleni o loo faatasi atu se agaga i le taimi e fanau mai ai se tagata, ma e puipuia o ia e lea agaga i lona olaga atoa. Ua taʻua foʻi i se tasi tusi: “E iai se faiā faapitoa a lenei agaga ma le atua na paʻū lona aso fanau i le aso na fanau mai ai lea tagata.” (The Lore of Birthdays) Ua leva ona iai le sootaga vavalalata o aso fanau ma le saʻili i fetu.
11 E lē gata na teena e auauna a le Atua i aso anamua tū ma aga o aso fanau ona e tupuga mai i faiga faapaupau ma faiga faataulāitu, ae na latou teena foʻi ona o ituaiga tagata na iai i latou. I le ā le itu? O i latou o tane ma fafine agamalu ma le lotomaulalo, o ē e leʻi manatu e tāua lo latou fananau mai i le lalolagi, lea e tatau ona faamanatuina. * (Mika 6:8; Luka 9:48) Nai lo o lea, na latou ave le viiga iā Ieova ma faafetai atu iā te ia mo le meaalofa tāua o le ola. *
12. Aiseā e sili ai le aso e oti ai nai lo o le aso e fanau mai ai?
12 E manatua pea e le Atua ana auauna faamaoni pe a feoti i latou, ma e mautinoa lo latou ola i le lumanaʻi. (Iopu 14:14, 15) Ua faapea mai le Failauga 7:1: “E sili le igoa lelei nai lo o le suāuu lelei, e sili foʻi le aso e oti ai nai lo o le aso e fanau mai ai.” O lo tatou “igoa lelei,” o lo tatou talaaga lelei lea i luma o le Atua ona o la tatou auaunaga faamaoni. O lea la, e pau le aso faamanatu ua faatonuina Kerisiano e faamanatu, o le aso na maliu ai Iesu ae e lē o se aso fanau, auā o le “suafa” tutasi o Iesu ua ala ai ona tatou maua le faaolataga.
O LE ESETA
—E FAAPAUPAU LONA AMATAGA
13, 14. O fea na tupuga mai ai tū masani o le Eseta?
13 Na tupuga mai foʻi le Eseta i lotu sesē, e ui lava ua lauiloa e faapea o loo faamanatuina ai le toetū o Keriso. O le igoa Eseta e fesootaʻi atu iā Eostre, po o Ostara, o le atua fafine o le tafa o ata ma le tau e totogo ai mea, o se atua o tagata Peretania anamua. Ae aiseā ua faaaogā ai fuāmoa ma rapiti i le Eseta? Ua faapea mai se tusi, o fuāmoa “o se faailoga tāua lea o le ola fou ma le toe ola mai o mea,” ae ua leva ona avea rapiti ma faailoga o le fanautama. (Encyclopædia Britannica) O le Eseta o se sauniga faalelotu lea e faailoga ai le fanautama, ae ua faafoliga e peiseaʻī e faamanatu ai le toetū o Keriso. *
14 Pe e talia e Ieova se sauniga matagā faalelotu e faailoga ai le fanautama, e fai ma faamanatuga o le toetū o lona Alo? E mautinoa lava, e leai! (2 Korinito 6:17, 18) E augapiu ma se faatonuga po o se faatagaga mai le Tusi Paia e faamanatu ai le toetū o Iesu. A fua la i ai, e matuā sesē lava ona faamanatu le toetū o Iesu ae e taʻua o le Eseta.
O LE FAAMANATUINA O LE TAUSAGA FOU
15. O fea na tupuga mai ai tū ma aga o le faamanatuina o le Tausaga Fou?
15 E ui lava ina eseese tū ma aga a atunuu taʻitasi, ae o le masani a le toʻatele o tagata, o le feala lea i le pō atoa seʻia oo i le vaeluapō o Tesema 31, e aulia ai le tausaga fou. O lenā pō e tele ina fai ai patī e onanā ai, e fai ai amioga lē mamā, e foaʻi atu ai meaalofa, ma folafola atu o le a sui a latou amioga i le tausaga fou. O tū ma aga i aso nei i le tele o atunuu, e fesootaʻi lelei ma aso faamanatu faapaupau. O le isi mea e fai e tagata i lenei pō, o le faapāpā lea o mea (e pei o ni faga ofe) e tutuli ese ai temoni. Ua faapea mai se tasi tusi: “O le uluaʻi aso o le tausaga i Roma i aso anamua, na faamamaluina ai Ianu, o le atua o pā puipui ma faitotoʻa, o le atua foʻi o le amataga ma le faaiʻuga. . . . Na avea le Tausaga Fou o se aso faamanatu i le Lotu Kerisiano i le 487 T.A., ina ua taʻua o le Tausamiga o le Peritomeina. I le taimi muamua, na faasā ona faia ni patī i lenā aso, auā o le tū ma aga lenā a tagata faapaupau. Ae na faasolosolo ina sui lenā tulaga, ma amata ai ona toe fai patī.”
IA TAUSI LE MAMĀ O LOU ASO FAAIPOIPO
16, 17. (a) Aiseā e ao ai i Kerisiano o fia faaipoipo ona iloiloina tū a o latou atunuu i faaipoipoga, ma faatusatusa i mataupu silisili o le Tusi Paia? (e) O le ā e tatau ona manatua e Kerisiano e tusa ai ma le tū o le togi o araisa po o isi mea?
16 Ua toeitiiti “lē toe lagona . . . iā [Papelonia le Aai Tele] le leo o le alii ma le tamaʻitaʻi faaipoipo.” (Faaaliga 18:23) Aiseā? O se tasi o māfuaaga, ona o ana faiga faaagaga lea e faaleagaina ai se faaipoipoga e amata mai i le aso faaipoipo.
17 E eseese lava tū ma aga a atunuu. E foliga mai e lelei nisi o na tū, ae atonu e tupuga mai i faiga faa-Papelonia lea e manatu e ʻlaki’ ai le ulugalii faaipoipo po o le ʻauvalaaulia. (Isaia 65:11) O se tasi o na tū, o le togi lea o araisa po o isi mea. Atonu na tupuga mai lenā faiga i le talitonuga o le a faamalieina agaga leaga i meaʻai, ma e lē faia ai e i latou se mea leaga i le tama ma le teine faaipoipo. E lē gata i lea, ua leva ona iai le sootaga faataulāitu o le araisa ma le fanautama, o le fiafia ma le ola faafualoa. E manino mai la, o i latou uma e fia tumau i le alofa o le Atua, e latou te teena na tū ma aga leaga.
18. O ā ni mataupu silisili e taʻitaʻia ai ē o fuafua e fai a latou faaipoipoga ma ē e valaaulia?
18 E ʻalofia foʻi e auauna a Ieova faiga a le lalolagi lea e lē faamamaluina ai aso faaipoipo ma ʻaiga o faaipoipoga a Kerisiano, pe e tigā ai foʻi lotofuatiaifo o isi. O se faaaʻoaʻoga, latou te ʻalofia tala faalumaluma po o tala faauigalua i a latou lauga, po o le faia o ni mea mālie po o tala mālie e faamāsiasi ai le ulugalii fou ma isi tagata. (Faataoto 26:18, 19; Luka 6:31; 10:27) E ʻalofia foʻi e i latou le matuā sasalu o ʻaiga o faaipoipoga, lea e atagia ai le “faalialiavale o meafaitino a se tasi,” ae e lē atagia ai se olaga faafaigofie. (1 Ioane 2:16) Afai o fuafua e fai sau faaipoipoga, aua neʻi galo iā te oe e finagalo Ieova ina ia e manatuaina ma le fiafia lou aso faapitoa, nai lo le salamō ai. *
PO O SE FAIGA FAALOTU LE FAAFETOʻAI O IPU UAINA?
19, 20. O le ā le tala a se tusi i le mea na tupuga mai ai le faafetoʻai o ipu uaina, ma aiseā e lē taliaina ai e Kerisiano lenā faiga?
19 O se faiga masani i faaipoipoga ma faatasiga faasamasamanoa, o le faafetoʻai lea o ipu uaina e faamanuia atu ai. Ua faapea mai se tasi tusi: “O le faamanuia atu e ala i le faafetoʻai o ipu inu . . . atonu o se tū mai i faiga o taulaga anamua lea sa avatu ai se meainu paia i atua . . . ina ia maua se mea e moomoo i ai, ma se tatalo ua faapuupuuina i upu ʻia faafualoa lou soifua’ pe ʻia e manuia!’”
20 E moni e lē manatu le toʻatele o tagata o se faiga faalotu po o se faiga faanuupō le faamanuia atu e ala i le faafetoʻai o ipu uaina. E ui i lea, o lenei faiga masani o le sii aʻe o ipu uaina i luga, atonu e manatu i ai o loo talosaga atu i le “lagi” i lē e malosi mo se faamanuiaga, ae e lē ōgatusa lea gaoioiga ma aʻoaʻoga a le Tusi Paia.
“O Ē E ALOLOFA IĀ IEOVA, IA . . . ʻINOʻINO I LE LEAGA”
21. O ā aso faamanatu taatele e ʻalofia e Kerisiano e ui e lē tupuga mai i faiga faalotu, ma aiseā e ʻalofia ai?
21 Ua fuafua e nisi atunuu aso faamanatu i tausaga taʻitasi, o aso fiafia ma savaliga i le auala e aofia ai siva matagā, lea e ono faamatilatila ai tauatane ma tauafafine, o se mea ua iloa ai le paʻū maulalo o tapulaa a le lalolagi i aso nei, ma ua lagolagoina foʻi e Papelonia le Aai Tele. Pe e talafeagai i ē e alolofa iā Ieova ona auai pe matamata i faafiafiaga faapena? Afai e auai ai i latou, po o faaalia ea lo latou ʻinoʻino moni i le leaga? (Salamo 1:1, 2; 97:10) E sili atu ai le faaaʻoaʻo i le manatu o le faisalamo, o lē na tatalo: “Ia e liliuese oʻu mata mai i le vaai atu i mea e lē aogā!”
22. O le ā le taimi e filifili ai se Kerisiano e tusa ai ma lona lotofuatiaifo pe e auai i se aso faamanatu pe e leai?
22 Pe a oo i aso faamanatu o le lalolagi, e tatau ona faaeteete se Kerisiano i lana amio neʻi meanē ua faapea tagata o loo ia faamanatuina le aso faamanatu. Na tusi Paulo: “Pe tou te aai, pe inu, pe faia se tasi mea, ia faia mea uma lava ina ia faamamaluina ai le Atua.” (1 Korinito 10:31; tagaʻi i le pusa “ Faia o ni Filifiliga Poto.”) Peitaʻi, e taʻitasi le Kerisiano ma fai lana lava filifiliga pe e auai i tū ma aga, po o ni aso faamanatu e manino mai e lē fesootaʻi i tapuaʻiga sesē, e lē fesootaʻi foʻi i faiga faapolotiki po o faiga faalotonuu, ma e lē o soli ai se mataupu silisili o le Tusi Paia. Ae e tatau foʻi ona ia manatu mamafa i faalogona o isi ina neʻi faatausuai iā i latou.
IA FAAMAMALUINA LE ATUA I UPU MA GAOIOIGA
23, 24. E faapefea ona tatou molimau lelei e faatatau i tapulaa amiotonu a Ieova?
23 Ua manatu le toʻatele o tagata o aso faamanatu o ni avanoa lelei na e faatasitasi ai ma aiga ma uō. O le mea lea, afai e sesē le manatu o se tasi e faapea e lē alofa ma e faasāsā naʻuā o tatou talitonuga faale-Tusi Paia, ia tatou faamatala i ai ma le agalelei e tāua tele i Molimau a Ieova faatasitasiga mamā a aiga ma uō. (Faataoto 11:25; Failauga 3:12, 13; 2 Korinito 9:7) O le mea lea e tatou te faatasitasi ai ma ē e pele iā i tatou i isi aso o le tausaga. Ae ona o lo tatou alofa i le Atua ma naunau i ana tapulaa amiotonu, tatou te lē mananaʻo ai e faaleagaina na faatasiga fiafia i tū ma aga e inosia e ia.
24 Ua mafai e isi Molimau a Ieova ona tali fesili a tagata fia malamalama, e faaaogā ai le mataupu 16 o le tusi, O ā Aʻoaʻoga Moni a le Tusi Paia? * Ia manatua, o lo tatou sini o le manumalo lea i loto o tagata, ae lē o le manumalo i finauga. O lea la, ia iai le āva fatafata ma le lotomaulalo, ma “ia lē aunoa ona outou tautatala atu i upu e logolelei, ia faamāi i le masima.”
25, 26. E faapefea ona fesoasoani mātua i le fanau ina ia tuputupu aʻe ai lo latou faatuatua ma le alofa iā Ieova?
25 Ua lelei ona aʻotauina i tatou o auauna a Ieova. Ua tatou iloa le pogai ua tatou talitonu ai ma faia nisi o mea, ae faamamao ese mai i isi mea. (Eperu 5:14) Mātua e, ia aʻoaʻo a outou fanau e manatunatu i mataupu silisili o le Tusi Paia. O le faia faapea, ua outou atiaʻe ai lo latou faatuatua, ma ua outou fesoasoani ai ina ia latou iloa tali faale-Tusi Paia i ē e fesiligia o latou talitonuga, ma ua outou faamautinoa ai foʻi e alofa Ieova iā i latou.
26 O ē uma e tapuaʻi i le Atua “i le agaga ma le upu moni,” e lē gata e latou te ʻalofia aso faamanatu e lē ōgatusa ma le Tusi Paia, ae e taumafai foʻi e faamaoni i vala uma o le olaga. (Ioane 4:23) Ua manatu le toʻatele o tagata i aso nei, e leai se aogā o le faamaoni. Ae o le a tatou iloiloina i le mataupu e sosoo mai, e sili lava ala o le Atua.
^ pala. 3 Tagaʻi i le pusa “ Po Ou te Auai i le Aso Faamanatu?” O loo lisi mai nisi o aso faamanatu ma aso fiafia i le tusi Watch Tower Publications Index, ua lomia e Molimau a Ieova.
^ pala. 5 A fua i le faasologa o mea na tutupu i le Tusi Paia ma le talafaasolopito o le lalolagi, e aliali mai na fanau Iesu i le 2 T.L.M. i le masina faa-Iutaia o Etanima, lea e ōgatusa ma Setema/Oketopa i le kalena faaonapōnei.
^ pala. 11 Tagaʻi i le pusa “ O Aso Faamanatu ma le Tapuaʻiga iā Satani.”
^ pala. 11 Na tatau i se fafine ua faatoʻā fanau ona ofoina atu se taulaga mo agasala i le Atua i le feagaiga o le Tulafono. (Levitiko 12:1-8) O se faamanatuga tāua lenā o le tuufaasolo mai o le agasala a tagata i a latou fanau. O lenā faatonuga o le Tulafono na fesoasoani i tagata Isaraelu e iai se vaaiga saʻo i le fanau mai o se pepe, ma uunaʻia ai i latou ina ia lē tausia tū faapaupau o aso fanau.
^ pala. 13 O Eostre (po o Eastre) o ia foʻi o se atua fafine o le fanautama. Ua taʻua i le lomifefiloi The Dictionary of Methology, o lenei atua fafine, “e iai sana lapiti e nofo i le masina ma e fiafia i fuāmoa, ma o nisi taimi e faaata mai ai lenei atua fafine e ulu i lapiti.”
^ pala. 18 Tagaʻi i mataupu e tolu e uiga i faaipoipoga ma faatasitasiga faasamasamanoa i Le Olomatamata, o Oketopa 15, 2006, itulau 18-31.
^ pala. 20 Tagaʻi i Le Olomatamata o Fepuari 15, 2007, itulau 30-31.
^ pala. 24 Ua lomia e Molimau a Ieova.
Faitau Atili
Ua Faamamāina Faaleagaga e le Tupu Ona Soo
O le ā e tutusa ai le Kerisimasi ma le koluse?


text:
Tala o Faamasinoga
MAUA ISI ‘OVERSTAYER’ E TOATOLU
O se fusu’aga na tula’i mai i se inugapia a ni alii se to’atolu ma se tama’ita’i, i le fa’aiuga o le vaiaso na te’a nei i Nuuuli, na maua ai e le Ofisa o Femalagaaiga, le leai o ni pepa nofomau o leisi vaega, ma o lo o taofia pea i la’ua i le to’ese e fa’atali ai le aso e toe fa’afoi atu ai i lo la atunuu.
Na te’ena e i latou uma ua tu’uaia, e aofia ai Tumama Auva’a, Luisa Toelupe, Lualima Taulote ma Silimau Omeka, o latou moliaga o le fa’atupu vevesi ma le fa’ao’olima i le tulaga tolu.
E tusa ai ma fa’amaumauga a le fa’amasinoga, na fa’ai’u puta se inugapia a i latou nei ma ave atu ai se tasi o i latou i le falema’i e tau togafiti lona ulu.
E na o Tumama ua toe tatala i tua, ae o Lusia, Lualima ma Silimaua o lo o taofia pea i le to’ese e fa’atalitali ai le isi a latou iloiloga.
NOFOVAAVAAIA NI TAMAITAI SE TO’AFA
O tama’ita’i e to’afa mai Fatu ma Futi ia na tuuaia e le malo, i lo latou fasia o se tamaitai i le taimi tonu o le Aso Fa’afetai o le tausaga na te’a nei, ua fa’anofova’ava’aia e le Fa’amasinoga Fa’aitumalo i le vaiaso nei, ina ua ta’usala i latou i le moliaga mama o le fa’ao’olima i le tulaga tolu.
Ua toe suia mai moliaga o Serah Mauga, Evelyn Mauga, Le’alai Mauga ma Simaima Mila, mai i le moliaga mamafa o le fa’ao’olima i le tulaga muamua, i le fa’ao’olima i le tulaga tolu.
I fa’amaumauga a le fa’amasinoga, na manino ai le taofia uma o i latou nei i le to’ese, mo le silia i le ta’i lua vaiaso, ma ua manatu ai le fa’amasinoga o le a avea taimi ia e fai ma a latou fa’asalaga i lenei mataupu.
E tusa ai ma fa’amaumauga a le fa’amasinoga, sa taua ai e fa’apea, o lenei mataupu na afua mai ina ua fetalia’i se tasi o le to’afa ua molia ma le tamaitai na a’afia, i luga o le facebook, ma tulai mai ai le vevesi ina ua agai atu le tamaitai na a’afia ma nisi o lona aiga, e ta’e’ele i le matafaga i Fatu ma Futi i le Aso Faafetai na te’a nei, ae o ane ai i latou nei e toafa ma fasi.
O nisi o poloaiga a le faamasinoga ua tuuina atu ia i latou e toafa ua nofosala e aofia ai le aua lea nei o latou toe taumafai e faafesootai le tamaitai na aafia, pe latou te toe soliina foi se isi tulafono a le malo, a ia auai i ni aoaoga faa faufautua e fesoasoani ai i le tulaga o le ita vave.
Ua poloaina foi e le faamasinoga le itu a le malo, ina ia faailoa i le tamaitai na aafia, e 19 isi matafaga i totonu o le teritori e mafai ona alu e taele ai, e ese mai lo Fatu ma Futi.
TETE’E LE ULUALII I MOLIAGA A LE MALO
O le ulugalii lea ua tuuaia e le malo i le sasaina o le la tama teine i le vaiaso na tea nei, ua faatulaga e le faamasinoga le la uluai iloiloga e faia i le faaiuga o le masina nei, ina ua la teena moliaga faasaga ia te i laua i le vaiaso nei.
E tusa ai ma fa’amaumauga a le fa’amasinoga, na sasa e le tamaloa lona afafine i le le usita’i, ae oso atu ai ma le tina o le aiga ma le seleulu ma oti le ulu o le teineititi.
O lo o taofia pea le tamaloa i le falepuipui i le taimi nei, ina ua le mafai ona ia totogia le tupe sa fa’atulaga e tatala ai o ia i tua, o lona toalua o lo o tatala pea i tua e vaai lana fanau laiti, ae o le teineititi o lo’o nofo i se tasi o latou aiga.
Ua poloaina e le faamasinoga le ulualii ina ia aua nei o la toe taumafai e faafesootai le la tama i soo se auala, ma ia tausi le filemu i lo latou aiga i taimi uma, ao faagasolo ai taualumaga o lenei mataupu.
TALOSAGA LE ALII LEOLEO E SOLOFUA MOLIAGA FAASAGA IA TE IA
Ua i luma nei o le Fa’amasinoga Fa’aitumalo se talosaga a se ali’i leoleo, o lo o tu’ua’ia i lona fa’amata’u i lona to’alua, ina ia solofua moliaga fa’asaga ia te ia.
O le aso 29 o Mati lea ua fa’amoemoe le ali’i fa’amasino ia John Ward, e lau ai le fa’ai’uga o le fa’amasinoga a lenei ali’i.
O le vevesi i le va o le alii leoleo ma si ona faletua, na afua mai ina ua foi atu le fafine i le vaega sa tu ai lana taavale ma ia iloa ai, ua leai lana pepa tala tupe (ATM card) sa i totonu o lana ato lea sa i totonu o le taavale, o lea na ia faafesootaiina ai loa lona toalua ma fesili i ai poo fea lana card, ma faia ai loa e le ua molia se tala i lona toalua, pe manao e sau e fana o ia, e pei ona tuuaia e le malo.
O faaupuga ia na fefe ai le fafine ma ia faafesootaiina ai loa le ofisa o leoleo e tusa ai o faamatalaga a lona toalua, ma sailia ai loa e leoleo le ua molia, fesiligia e tusa o le mea sa tupu, mulimuli ane ai taofia o ia i le toese i le po lava lea.
O loo tumau pea ona galue le ua molia i le ofisa o leoleo i le taimi nei, ae ua poloaina o ia e le faamasinoga e aua nei ona umia ni aupega malolosi, aua nei ona toe soliina se tulafono pe taumafai foi e toe faafesootai lona toalua i soo se auala.


text:
FAGOGO: O OE NA FILIFILIA E O’U MATUA
[E toe faatalofa atu i uo ma paaga masani a le tatou polokalame i lenei vaiaso, ae alo maia o le toe faaauauina lenei o le tatou polokalame mai le vaiaso na te’a nei, lea na gata mai i le taimi lea ua faailoa atu ai e le toeaina o Gogolo lona le fiafia i taulele’a ia na tuliina maia Pegi, faatasi ai ma lana faamatalaga, o le a toe logo le nuu e uiga i le mataupu lea.]
E leai ma se taule’ale’a na toe gagana ina ua uma le malelega a le tuua o le nu’u, ae ua na o le punonou ua le gagana. O Gogolo i le taimi lea, ua oo i le lagi lona ita, ina ua ia vaaia o lo o manu’a foliga o le toalua a si ona afafine i faiga a taulele’a o le nuu. O lea na toe oso atu ai loa ma le isi ana tala, “o le kala lega, ae o ese loa, alu le kagaka e fai saga feau aoga e faaaoga ai legei aso.” Ua tau fai tutu i luga le au alii ia na saofafa’i i le pito i tua o le fale o le toeaina, ona taitasi lea ma alu i lona fale, ae ua totoe ai na o Gogolo, o lona afafine ma Pegi. O le momomo o le loto o le toeaina i le vaaiga lea ua i ai le tamaloa o Pegi, na faatoa mafai ai loa ona maua se avanoa o le toeaina e talatalanoa atu ai i le tamaloa, talu mai lava faafitauli ma uiga le mafaufau na faaali e le tamaloa ia i laua ma le olomatua.
“Alii Pegi, e leai se isi kaimi e mafai ai oga koe avaku sa’u faamakalaga ia ke oe sei vagaga ai le kaimi legei, e ui lava foi i faafikauli ua kukupu mai, ae o la’u faukuaga ia ke oe le akalii, ia sui lou mafaufau ma faaaoga faukuaga o lo o avaku e i maua gei o makua o lau ava, iga ia avea lo kakou aiga o se aiga fiafia, ae le o le femisa a’i e pei oga i ai gi gai vaiaso ua kuaga’i aku...” o le lauga faaumiumi lea a le toeaina o Gogolo, peitai o Pegi i le taimi lea, e le o atoatoa lona fiafia i le mea sa tupu, o le ala foi lea e fiu ai lava si toeaina e talanoa atu, e ese lava le itu e faasaga i ai le tamaloa.
O isi taimi ua faasaga i fafo, a le o lena ua faaloloa vae ma lima ma ua avea gaioiga o lo o ia faia ma itu ua tau le mau ai le afa a le olomatua lea o lo o nofo mai i le isi tulimanu o le fale. “Sole Pegi, e ke le faaaloalo lava o lega e kaukala atu le koeaiga ia ke oe, e ke iloa ea o maua e faia upu a le guu ae se’i vaai i amioga e ke fai mai ia maua, ua ma salamo aga ma iloaiga e faapea gi ou uiga e faaali mai, ma ke le kaliaiga lau oo mai eke fia gofo i le ma kama lele, aga gogofo lava la’u kama ma Aperaamo, le kamaikiiki o le guu ga la aooga akogu o maua ai soga lumaga’i ma le maua ai se safa o ma mafaufau, le iloa poo se faasalaga legei mea mai le Alii, eh kaigoigo e .......” o le ote faaumiumi lea a le olomatua i le tiga o lona loto, ae pei lava o le timu e pau i le tua o le pato upu ia o lo o avatu i le tamaloa o Pegi, e itga lava ona feita atu le ulugalii, ae atili ai lava ona fai ona uiga o lo o faaali.


text:
VAEGA 1
Faiva a Iesu
“E sili o ia.”
—Luka 1:32
I LENEI VAEGA
MATAUPU 1
O Feʻau e Lua Mai i le Atua
Sa faailoaina atu e le agelu o Kaperielu ni feʻau e faigatā ona talitonu i ai.
MATAUPU 2
Ua Faamamaluina Iesu a o Leʻi Fanau Mai
O le ā le auala ua faamamaluina ai e Elisapeta ma lana tama e leʻi fanau mai Iesu?
MATAUPU 3
Ua Fanau Mai Se Tasi e Saunia le Ala
O le taimi lava na mafai ai ona toe tautala Sakaria, na ia faailoa atu ai se valoaga tāua.
MATAUPU 4
Ua Tō Maria ae e Leʻi Faaipoipo
Pe e talitonu Iosefa iā Maria ina ua ia faapea atu, o lana tō e mai i le agaga paia, ae e lē o se isi tamāloa?
MATAUPU 5
O Fea ma o Anafea na Fanau ai Iesu?
E faapefea ona tatou iloa e leʻi fanau Iesu iā Tesema 25?
MATAUPU 6
Le Tama o le Folafolaga
Ua faia e ni tagata Isaraelu se toʻalua ua matutua valoaga e faatatau i le lumanaʻi o Iesu, ina ua avatu e Iosefa ma Maria o ia i le malumalu.
MATAUPU 7
Ua Asiasi Atu Ē e Saʻiliʻili i Fetu iā Iesu
Aiseā na taʻitaʻia ai ē e saʻiliʻili i fetu e le fetu na latou vaaia i le itu i Sasaʻe, i le tupu sauā o Herota nai lo o Iesu?
MATAUPU 8
Ua Latou Sosola Ese Mai i se Tupu Sauā
E tolu valoaga e fesootaʻi atu i le Mesia, ua faataunuuina i le amatamataga o le olaga o Iesu.
MATAUPU 9
A o Tuputupu Aʻe Iesu i Nasareta
E toʻafia uso ma tuafāfine o Iesu?
MATAUPU 10
Ua Malaga Atu le Aiga o Iesu i Ierusalema
Ua popole Iosefa ma Maria ina ua la lē maua Iesu. Peitaʻi, ua maofa Iesu i lo la lē iloa o le mea e maua ai o ia.
MATAUPU 11
Ua Saunia e Ioane le Papatiso le Ala
Ua taʻusalaina e Ioane nisi o le ʻau Faresaio ma le ʻau Satukaio, ina ua ō atu iā te ia e papatisoina ai i latou. Aiseā?


text:
Alofa: Fa'avae ai Aiga— Vaega 103
Ua lologo le fale atoa i le tautalaga a le lo’omatua o Tagiilima i lona aiga, ua lagona e le lo’omatua le fa’anoanao, ua lagona le manatu e fa’apea, ua le maua e lona aiga se fealofani, ina ua maliliu ona matua ma matua o tausoga o lo’o fa’atasi nei i le talanoaga.
“O le itu o le a aga’i i ai la’u tautalaga, ia o tatou manatunatu loloto i le fa’aiuga o le mataupu lenei. Afai e i ai se tasi o outou e le o loto i le fa’aiuga o le a ou fai atu ai, o lou lava faitalia e te talia ai, o lou fo’i faitalia e te amanaia mai ai la’u fa’aiuga o le a fai atu i le afiafi lenei. A i ai fo’i le tagata o outou e le mana’o pe loto se’i i lau fa’aiuga, ou te le popole i ai i lea itu. Ae fa’apenei, o le a sauni mai la’u tama o Lolesio e nofo i le suafa o le tatou aiga, e le toe i ai nisi au upu. O le po lenei, ia alu le tagata ma mafaufau loloto i la’u tala ua lafo atu. Afai ua outou le maua se tasi o o outou fingalo i le mataupu lenei, ou te fa’amalulu atu, o le fa’aiuga le na ua ou fai atu, o le a sauni mai Lolesio e nofo i le suafa o le tatou aiga, ia ua uma a’u upu.”
Na fai si umi o fa’atalitali se tasi e tali mai i a Tagiilima, peita’i, ua gugu Sakalia i lea taimi. O tausoga fo’i o le lo’omatua na auai lea na fai vesiga ma le lo’omatua o Silia, ua leai se tasi na toe gagana i lea taimi, ua sao le fale atoa. Na iloa lelei lava e Lolesio, Tomasi, Toetu ma Tovi’o le uiga o fa’amatalaga a lo latou tuafafine matua. O le ala fo’i lea na leai ai se tasi o i latou e toe tali, ae ua fa’atalitali pe i ai se tasi o o latou tausoga e tautala ane i le fa’aiuga ua faia e Tagiilima.
Ua tali mai le toeaina o Liu ma sa leai se upu na ga se i le tautalaga a le toeaina, ua malie i le fa’aiuga ua fai atu e Tagiilima. E le i umi ae fai le tautalaga a le toeaina o Ponifasio, ua ‘au fo’i lona manatu i le fa’aiuga ua fai ane e Tagiilima. Na pau le manatu na ‘ese ai, o le manatu o le lo’omatua o Faiane lea na fai a la finauga ma le uso o Tagiilima le lo’omatua o Malia. E le talia e Faiane le fa’aiuga ua faia e Tagiilima, ona o lona mana’o e fa’amatai lana tama ulumatua le tama o Amosa lea e nonofo nei ma lona to’alua i le isi nu’u i le taulaga.
“Fa’afetai atu i manatu ua fa’aalia i lenei afiafi, ua tauga fo’i i le fa’alogologo atu le lafolafo mai a le tina i a Tagiilima. Ae taga’i fo’i, ou te le auai i le fa’aiuga ua fai mai e Tagiilima ona o le tama a Tagiilima o lo’o nofo i le aiga o lona tama i le taulaga afai o lo’o nonofo ia ma lana fanau i le aiga o lona to’alua, e tutusa pau lava la itu ia, e pei fo’i ona i ai la’u fanau. Ma ou te tautino atu i le afiafi lenei, e le fetaui le fa’aiuga ua talanoa mai ai Tagiilima, e tutusa pau a tatou fai a i le aiga lenei, ua uma atu a’u upu.”
O iina na iloa ai e Tagiilima le loto o lona tausoga lenei, e loto leaga, e loto ‘ele’elea, o lea ua iloa atu nei le mafua’aga o le le maua o se tasi i lo latou aiga. Ua toe manatua nei e Tagiilima, o Faiane e fuifui lua ma le to’alua o lona tuagane, le lo’omatua o Sunema, lea la ua aliali mai i le afiafi lenei uiga leaga ia, fa’atasi ai ma le loto ‘ele’ele ma loto leaga.
Na toe tali Tagiilima e uiga i le tautalaga a Faiane, “Ia o le a ou toe tali atu ona ua ‘ese le isi finagalo lea ua folasia mai i lenei afiafi, o le manatu lea na ou lafo atu i luma o le tatou aiga, ina ia fai mai i ai ni o outou finagalo, a lea ua maua mai le manatu ua silisili ona leaga, o le manatu e le lelei ai se aiga, o le manatu e le maua ai se filemu o se aiga. O mea uma e fai e le tagata o upu e tautala i ai lona gutu, o ona uiga e fa’aalia, o ona manatu e folasia atu, o mea uma ia e sau mai totonu o le ta’ele o lona loto, a tu’u atu la i le tagata e ‘ele’elea ma palapala le loto, e fiu lava e toe fa’amama, ua matua’i palapala lava, ai se’i iloga e sau le masini sua palapala a le malo e fa’amama ona toe i’ila manaia lea ma aulelei mai.” O nisi ua talie, a’o nisi ua matua’i usi lava le fa’aofofaga i le lagiga a le lo’omatua ua fai nei i lona aiga, a’o le tagata ua sili ona tiga ona fa’alogona i lea taimi, o le lo’omauta o Faiane.


text:
Talosia ia faamanuiaina a outou taumafaiga i le atiina ae o uiga faa-Keriso, ina ia mafai ona iloa Ona fofoga i o tatou foliga ma faaalia Ona uiga i a tatou amioga.
“O le avea ai, po o le le avea [ma tagata e tatau ai]” o le mea moni o se fesili lelei tele.1 Sa tuuina mai e le Faaola le fesili i se auala e sili atu ona o’oo’o, ua avea ai o se fesili taua tele faaleaoaoga faavae mo i tatou uma taitoatasi: “O a ituaiga alii [ma tamaitai] e tatau ona avea ai i tatou? E moni ou te fai atu ia te outou, e pei lava o A’u nei” (3 Nifae 27:27; faaopoopo le faamamafa). O le faaaogaaga o le veape o le tagata muamua i le taimi nei e avea ai o le O A’u. Ua Ia valaauina i tatou e tauave i o tatou luga Lona suafa ma Lona natura.
Ina ia avea e pei ona i ai o Ia e tatau ai foi ona tatou faia mea na Ia faia: “E moni, e moni, ou te fai atu ia te outou, o la’u talalelei lenei; ua outou iloa foi mea e tatau ona outou faia i la’u ekalesia; aua o galuega na outou vaai i ai ua ou faia ia faia” foi e outou” (3 Nifae 27:21; faaopoopo le faamamafa).
O le ia avea ai ma le ia faia e le mafai ona tuueseeseina. I le avea ai o ni aoaoga faavae e faalagolago le tasi i le isi, ua faamalosia ma uunaia ai e le tasi le isi. Mo se faataitaiga, o le faatuatua e musuia ai se tagata e tatalo, ae o le tatalo foi e faamalosia ai le faatuatua o se tagata.
E masani ona tausalaina e le Faaola i latou o e sa faia e aunoa ma le avea—ma ta’uina i latou o tagata pepelo: “Ua vivii mai lenei nuu ia te a’u i o latou laugutu, a o latou loto ua taumamao ia te a’u” (Mareko 7:6. O le faia ae le avea ai ma tagata e tatau ai, o le pepelo lea, po o le faafoliga e avea ma se tagata e le o ia moni lea—o se faafiapoto.
I le isi itu o le avea ai e aunoa ma le faia e le aoga lea, e pei foi o le “faatuatua, pe afai e le i ai galuega, e mate lava ia ina ua na o ia” (Iakopo 2:17; faaopoopo le faamamafa). O le lelei e aunoa ma le faia moni o mea lelei—o se faa’ole’ole lea ia te oe lava, ua e talitonu ia te oe lava e te lelei, ona e lelei mea na e te faamoemoe i ai.
O le faia e aunoa ma le avea ai ua faaali atu ai e le—pepelo—se vaaiga sese i isi, ae o le avea ai e aunoa ma le faia ua faaalia ai se vaaiga sese i le tagata lava ia.
Na aoai e le Faaola ia tusiupu ma Faresaio ona o lo latou pepelo: “Oi talofa ia te outou tusiupu ma faresaio, tagata pepelo! Ua outou avatu mea e sefulu ai”—o se mea na latou faia—“o le mili ma le aneto, ma le kumina, a ua tuu e outou o mea silisili o i le tulafono, o le amiotonu, ma le alofa, ma le faamaoni” (Mataio 23:23). Pe i se isi faaupuga, Sa le mafai ona avea i latou ma tagata sa tatau ona avea ai.
E ui sa Ia viia le taua o le faia, ae sa ta’ua e le Faaola le avea ai o se “mea silisili.” O le taua sili atu o le avea ai o loo faaalia i faataitaiga nei:
-
•
O le ulu ifo i le vai o le papatisoga o se mea tatou te faia O le avea ai lea e tatau ona muamua o le faatuatua ia Iesu Keriso ma le i ai o se suiga tele o le loto.
-
•
O le taumamafa i le faamanatuga o se mea tatou te faia. O le avea ai ma se tagata agavaa e taumafa i le faamanatuga o se mea e silisili ma sili atu ona taua.
-
•
O le faauuina i le perisitua o se faatinoga po o le faia. Ae peitai, o le mea silisili, o le mana lea o loo i le perisitua lea e faavae “i mataupu faavae o le amiotonu” (MFF 121:36), po o le avea ai.
O le toatele o i tatou, tatou te faia ni lisi o mea e fai e faamanatu ai mea tatou te mananao e faataunuuina. Ae e seasea lava i ai ni lisi ia avea ai. Aisea? O mea e fai o gaoioiga po o faatinoga e mafai ona maka faasa’o i le lisi pe a uma ona fai Ae, o le ia avea ai, e le taitai uma ona fai. E le mafai ona e maua ni maka faasa’o [ua maea] i se lisi ia avea ai. E mafai ona ou aveina lo’u toalua mo se afiafi matagofie i le Aso Faraile nei, o se mea lea e fai. Ae o le avea ai ma se toalua lelei e le o se mea lea e tupu; e tatau ona avea ma se vaega o lo’u natura—o’u uiga po o lo’u ituaiga tagata.
I le avea ai ma se matua, o le a le taimi e mafai ai ona ou maka faasa’o se tamaitiiti mai la’u lisi [o mea ua] uma ona fai? E le mafai ona uma le avea ai o i tatou ma ni matua lelei. Ma ina ia avea ma ni matua lelei, o le tasi o mea aupito taua e mafai ona tatou aoao atu i a tatou fanau o le auala ia avea atili ai e pei o le Faaola.
O le avea ai e faapei o Keriso e le mafai ona vaaia, ae o le malosiaga musuia ia o loo i tua atu o mea tatou te faia,, ia e mafai ona vaaia. Mo se faataitaiga, a fesoasoani se matua i se tamaitiiti e aoao ia iloa savali, ua tatou vaaia le faia e matua o mea e pei o le faatu lelei ma le viia o le la tama. O nei mea e fai e faaalia ai le alofa i o laua loto lea e le vaaia, ma le faatuatua ma le faamoemoe e le o vaaia i gafatia o le la tama. O lea aso ma lea aso e faaauau ai lava a laua taumafaiga—o faamaoniga ia o avea ai e le mavaaia, o le faapalepale ma le filiga.
Talu ai o le avea ai e mafua mai i le faia, ma o le uunaiga lea i tua atu o le faia, o le aoaoina atu o le avea ai, o le a sili atu ona aoga i le faaleleia atili o amio, nai lo le taulai atu i le faia e faapea o le a faaleleia atili ai amio.
Pe a le usiusitai tamaiti, faapea la e tauupu le tasi ma le isi, e masani lava ona ese le itu e agai i ai la tatou aoaiga i le mea sa latou faia, po o le feupuaiga sa tatou matauina. Ae o le faia—o a latou amioga—ua na o se faailoga o le faamoemoega le vaaia o o latou loto. Tatou te ono fesili ifo ia i tatou lava, “O a ni uiga, pe afai e malamalama i ai le tamaitiiti, o le a faasa’oina ai lenei amioga i le lumanai? O le onosai ma le faamagalo atu pe a le fiafia? O le agalelei ma le avea ma se faatupu filemu? O le tali atu o le tagata lava ia mo ana amioga ae le o le tautuua’i?”
E faapefea ona aoao atu e matua nei uiga i a latou fanau? O le a tatou le maua lava se avanoa sili atu e aoao ma faaali atu ai uiga faa-Keriso i a tatou fanau, nai lo le auala tatou te aoai ai i latou. O le aoaiga e sau mai le upu autu e tasi ma le soo, ma e faaaoga ai le onosai ma aoaoga i la tatou pitolaau. E le tatau ona faia i le ita. E mafai ma e tatau ona tatou aoai atu i le ala o loo aoao mai i le Mataupu Faavae ma Feagaiga e 121 e ala i le: “tauanau atu, i le faapalepale, agalelei, ma le agamalu, ma le alofa faamaoni; i le agalelei, ma le malamalama mama” (fuaiupu e 41–42). O tulaga uma nei e avea ai faapei o Keriso lea e tatau ona avea ma se vaega o i tatou, o ni matua ma ni soo o Keriso.
O le aoaiga e iloa ai e le tamaitiiti ia taunuuga. I taimi faapena, e aoga ai le liliu o mea le lelei i ni mea lelei. Afai e ta’u atu e se tamaitiiti ua latou faia se mea sese, ia viia lo latou lototele na ta’uta’u atu ai. Fesili i le tamaitiiti po o le a se mea na ia aoaoina mai i le mea sese po o se sasi, lea ua e maua ai, ae sili ona taua, e le Agaga se avanoa e pa’i atu ai ma aoao le tamaitiiti. Afai tatou te aoao atu ia i latou le aoaoga faavae e ala i le Agaga, ua i ai i lena aoaoga faavae le mana e sui ai o latou lava uiga—ia avea ai—i le aluga o taimi.
Na iloa foi e Alema lenei lava mataupu faavae, e faapea “ona ua aoga tele le talaiga o le upu i le taitaiina o le nuu e fai mea tonu—e moni, sa sili ona aoga ai i manatu o le nuu ai le pelu” (Alema 31:5; faaopoopo le faamamafa). Aisea? Aua o le pelu na pau lava le mea na taulai atu i ai o le faasalaina o le amio—po o le mea sa fai—a e o le talaiina o le upu na suia ai uiga moni o tagata, o ituaiga tagata—sa i ai pe mafai ona avea ai.
O se tamaitiiti lelei ma usiusitai o le a lesitalaina se tama po o se tina i le vasega 101 mo Matua. Afai ua faamanuiaina oe i se tamaitiiti na te tofotofoina lou onosai i le mea e gata mai ai, o le a lesitalaina oe i le Vasega 505 mo Matua. Nai lo le mafaufau pe o le a se mea na sese ona e faia i le muai olaga ua e oo ai i lenei mala, atonu o le a e mafaufau i le tamaitiiti lea e sili atu ona faalogogata o se faamanuiaga ma se avanoa e te avea atili ai e faapei o Keriso. Po o le fea le tamaitiiti e foliga mai o le a sili ai ona tofotofoina, atiina ae ma faalelei ai lou onosai ma lou faapalepale, ma isi uiga faa-Keriso? Faamata ua tatau ona e manaomia lenei tamaitiiti i le tele e faapei ona manaomia ai oe e lenei tamaitiiti?
Ua tatou faalogo uma lava i le fautuaga ia tausalaina le agasala ae le o le tagata agasala. E faapena foi, a faalogotata a tatou fanau, e tatau ona tatou faaeteete ia le faia atua ni upu o le a latou talitonu ai o mea sese na latou faia o ituaiga tagata ia e i ai i latou. “Ia aua lava nei faatagaina le toilalo e afua mai i se taga na fai,” e avea o se faasinomaga ma upu ua faaigoa ai e pei o le “faavalevalea”, “paie” po o le “faavasivasi.”2 O a tatou fanau o fanau ia a le Atua. O lo latou faasinomaga moni lea ma o latou gafatia. O Lana fuafuaga moni o le fesoasoani lea i Ana fanau ia manumalo mai mea sese ma mea le lelei ma ia agaigai atu ai ia avea e faapei ona i ai o Ia. O le mea lea, o amioga e oso ai le ita, e tatau ona manatu i ai o se mea e le umi—e le tumau, o se taga e fai ae le o se faasinomaga.
O le mea lea, e manaomia lava ona tatou faaeteete, i le faaaogaina o fasi fuaitau tumau e pei o le “O oe o taimi uma lava …” po o le “E te le taitai lava …” pe a fai se aoaiga. Ia faaeteete i fasi fuaitau e pei o le “E te le faatauaina lava o’u lagona” po o le “Aisea e te faia ai ia matou faatalitali mo oe i taimi uma?” O fasifuaitau faapena e foliga mai ai taga e fai o se faasinomaga, ma e mafai ona tosina sese ai lagona o le tamaitiiti lava ia ma lona ta’uaogaina.
E mafai foi ona tulai mai le fenumiai o le faasinomaga pe a tatou fesili i se tamaitiiti po o le a le ituaiga tagata e fia avea ai pe a matutua, e pei o se mea e fai e se tagata e ola ai. E le tatau ona faavasegaina e le galuega po o meatotino le faasinomaga po o le taua o le tagata lava ia. O le Faaola, mo se faataitaiga, o se kamuta lotomaulalo, ae sa faigata ona faavasega ai Lona soifua.
I le fesoasoani ai i se tamaitiiti ia iloa po o ai ia ma fesoasoani e faamalosia ai lo latou lava taua, e mafai ona tatou viia faalelei a latou taumafaiga po o amioga—o mea e fai Peitai o le a sili atu ona atamai le taulai atu o a tatou faaviivii autu i o latou ituaiga tagata ma talitonuga—o tagata ua avea ai i latou.
I se taaloga, o se auala poto e viia ai taumafaiga a tatou fanau —faia—e ala lea i le manatu o le avea ai—e pei o lo latou malosi, naunautai, talitonu ia i latou lava i taimi o faigata, ma isi—e faapea ona viia uma ai le avea ai ma le faia.
A tatou fai atu i tamaiti e fai ni feau, e mafai foi ona tatou vaavaai mo ni auala e viia ai i latou i le avea ai, e pei o le, “E ese lo’u fiafia pe a e faia au feau ma se loto naunau.”
A maua lipoti o tamaiti mai le aoga, e mafai ona tatou viia i latou mo o latou togi lelei, ae atonu foi e sili atu ma umi atu ona aoga le viia o i latou mo lo latou maelega: “Sa mae’a uma au meaaoga na aumai e fai. O oe o se tagata e iloa fai ma faauma ia mea faigata. Ua ou mitamita lava ia te oe.”
I taimi e suesue ai faaleaiga i tusitusiga paia, ia vaavaai ma talanoaina faataitaiga o uiga e maua i a outou faitauga i lena aso. “Aua o uiga faa-Keriso o ni meaalofa mai le Atua ma e le mafai ona maua e aunoa ma Lana fesoasoani,3 i taimi o tatalo faaleaiga ma faaletagata lava ia, ia tatalo mo na meaalofa.
I le laulau’ai, talanoa i lea taimi ma lea taimi e faatatau i uiga faaleatua, ae maise lava o uiga tou te tau i ai i tusitusiga paia i le taeao.“O a ni auala na avea ai oe ma se uo lelei ananei? O a ni auala na e faaali atu ai le alofa? Na faapefea ona fesoasoani le faatuatua ia te oe i le feagai ai ma luitau? Na faapefea ona faatuatuaina ai oe? faamaoni?” limafoai? Lotomaulalo? E anoanoai uiga faaleatua i tusitusiga paia e tatau ona aoao atu ma aoao mai.
O le auala e sili ona taua e aoao atu ai le ia avea ai, o le avea ma ituaiga matua i a tatou fanau, e pei ona i ai lo tatou Tama Faalelagi ia i tatou. O Ia le matua atoatoa e toatasi ma ua Ia faasoa mai ia i tatou Lana tusi lesona o le avea ma matua—o tusitusiga paia ia.
O la’u lauga i le aso ua faasinotonu atu i matua, ae o mataupu faavae e faatatau lea i tagata uma.Talosia ia faamanuiaina a outou taumafaiga i le atiina ae o uiga faa-Keriso, ina ia mafai ona iloa Ona fofoga i o tatou foliga ma faaalia Ona uiga i a tatou amioga. Ma a lagona e lau fanau po o isi lou alofa ma vaaia au amioga, o le a faamanatu atu ai ia te i latou le Faaola ma latou latalata atu ai ia te Ia, o la’u tatalo ma la’u molimau lea, i le suafa o Iesu Keriso, amene.